
Blej  >haroplastica  (e  graecis  filtqiuQov  ct  nXaGG(o)  sccun- 
dum  etymologiam  ars  est,  vel  totam  palpebram,  vel  par- 
tem ejus  deficientem  per  transplantationem  cutis  vicinae 
formandi. 

Requiritur  baecce  operatio  in  lagophthalmis  et  in 
iis  tantum  ectropiis,  quae  ex  cicatrice  palpebrae  ortum 
ducunt;  praeterea  indicantibus  ii  palpebrarum  morbi  ad- 
numerandi  sunt,  quorum  post  sanationem  talis  eversio 
remaneat.  Inter  bos  nominandi  sunt  erysipelas  gangrae- 
nosum, combustiones,  ulcera  et  vulnera  palpebrarum,  vel 
fortuito  vel  post  exstirpationem  tumorum  exorta. 

Sed  ulcus  palpebrae,  nisi  ex  mala  ejus  indole  vel 
celeri  devastatione  nascatur  bulbi  periculum,  tum  demum 
permittit  operationem,  quum  dyscrasia , ex  qua  ulcus 
originem  ducit,  e corpore  fugata,  id  ipsum  fundum  de- 
monstrat benigne  suppurantem.  In  vulneribus,  si  recen- 
tia nobis  offeruntur,  statim  fiat  operatio;  ingressa  vero 
reactione  traumatica  nonnisi  post  inflammationem  debel- 
latam ea  instituenda  est. 

Immerito  veteres  et  nonnulli  quoque  scriptores  tem- 

, poris  rccentioris , qui  transplantationem  cutis  non  pro 
necessario  blepharoplastices  momento  habebant,  lioc 
nomine  quamque  operationem  significaverunt,  qua  forma 
aut  collocatio  palpebrae  perversa  reducitur  ad  normam. 
Hoc  in  opusculo  de  blepharoplastice  significatu  illo  stri- 
ctiore erit  sermo. 

Agitur  ergo  in  operatione,  cujus  descriptionem  no- 
bis proposuimus,  non  solum,  ut  in  aliis  transplantatio- 
nibus, de  forma  faciei  humanae,  sed  etiam  de  visu,  sensu 
nostro  nobilissimo  conservando;  qua  rei  gravitate  com-. 
moti  illustrissimi  nostrae  aetatis  chirurgi  summam  huic, 
novae  operationi  excolendae  operam  dederunt.  Sed  ut 
conspectum  historicum  adipiscamur,  non  modo  scripto-» 
rum  recentiorum  operandi  methodos,  sed  etiam  chirur-. 
giam  veterum  ad  sanandas  palpebrarum  conditiones  ante 
definitas  hoc  loco  referre  conabimur. 

Vale,  lector  benevole  atque  indulgens ; et  fave  scri-i 

ptori  in  scientia  tironi! 


CONSPECTUS  OPERATIONUM  AD  TRANSPLAN' 
TAT  IONEM  USQUE. 

A.  Operatio  per  incisionem. 

Celsus  (I)  jam  distinguit  ectropium  et  lagophthalmum 

et  ad  utrumque  morbum  sanandum  describit  operatione* 
Jaydcp&alfxog  secundum  ejus  definitionem  est  revul 
sio  palpebrae  superioris,  plerumque  post  nimiam  excisio 
(1)  A.  Com.  Celsi  de  medicina  lib.  VII.  Cap.  7.  Sect. 
Ed.  Amstelod.  1713. 

nem  cutis  ad  curationem  ectropii,  interdum  alia  ex  causa 
orta.  Hac  palpebrae  conditione  perficitur,  ut  bulbus  sa- 
tis occludi  nequeat. 

Haec  est  tali  in  casu  ejus  encheiresis: 

„Paulum  infra  supercilium  cutis  incidenda  est  lunata 
figura,  cornibus  ejus  deorsum  spectantibus.  Altitudo 
esse  plagae  usque  ad  cartilaginem  debet,  ipsa  illa  nihil 
laesa. ‘c  Linteolis  deinde  plagam  disparari  et  carunculam 
(i.  e.  granulationes)  in  ea  creari  vult. 

Contra  ectropium  (quo  nomine  significat  revulsio- 
nem palpebrae  inferioris ,)  si  ex  mala  illa  curatione  est, 
i eandem  medicinae  rationem  commendat;  si  ex  senectute, 
ferramento  utitur. 

Paulus  Aegineta(l)  operationem  ectropii,  quod 
ex  cicatrice  cutis  externae  originem  ducit,  secundum 
I Celsi  methodum  instituit. 

Rhazes(2)  et  A v ieenn  a (3),  qui  ectropium  et  lag- 
ophthalmum antecessorum  nomine  reinversationis  signi- 
l ficant,  hunc  morbum,  si  ex  spasmo  ortum  ducit,  emol- 
lientibus, si  ex  affectione  conjunctivae  incisionibus  et  me- 
dicamentis corrosivis  inspersis  curandum  suadent:  sed 
illius  inversationis,  quae  accidit  ex  curtitate  palpebrarum 
; (contractione  a nativitate,  uti  dicunt,  vel  post  incisionem 
factam,)  curam  frustraneam  esse  contendunt. 

G u il  1 e me  au  (4)  Celsi  formavit  incisionem  semilu- 
narem, et  crura  ejus  sursum  spectabant.  Ita  quoque 
Thevenin.  *>■ 


(1)  P.  A egi  neta  e (le  arte  medendi  lib.  VI.  pag,  10  et  12. 
et  lib.  III.  22. 

(2)  Rliazes  Lib.  II.  traet.  IV.  Cap.  1. 

(3)  Avicennae  Canon,  lil),  III.  fen.  3,  tract.  3.  pag,  12. 

(4)  Guill  em  e a u:  Traite  des  maladies  des  yeux.  Paris  1535. 


Rolando(l)  supra  cicatricem,  quae  ectropium  pro- 
vocat, incisionem  transversalem  fecit,  et  margines  hujus  > 
vulneris  ita  distinuit,  ut  plagellam  plumbeam  quatuor 
foraminibus  instructam  cum  iis  consueret. 

Di  onysius(2)  in  palpebra  post  cicatrisationem  cu- 
tis eversa  duas  fecit  incisiones  inter  se  parallelas.  Ean- 
dem operationem  suadet  Hei  s ter  (3),  postquam  remedia, 
emollientia  diu  sine  successu  adhibita  sunt. 

Simili  modo  agebant  Juncker  (4),  Piat  ner  (5), 
Chandler  (6),  complures  instituentes  incisiones  et  pla- 
gas emplastris  conglutinantibus  distendentes. 

Peli  i er  de  Q u e n gsy  (7)  lagophthalmum  post  com- 
bustionem relictum  sanavit  per  incisiones  semilunares,, 
repetitis  vicibus  institutas. 

Richter  (8)  in  plicam  cutis  formatam  unam  trans- 
versalem fecit  incisionem,  et  margines  vulneris  ad  sana- 
tionem usque  emplastris  adhaesivis  distinuit.  Postquam 
saepius  hanc  operationem  instituerat,  de  bono  successu 
desperans  eam  reliquit.  Eandem  illam  mcthodnm  ex- 
ercebat Kortuui. 


(1)  Roland.  Chirurgia.  Lil>.  I.  Cap.  18.  Rubr.  6. 

(2)  Cours  ile  1’ope'ratiori  ile  chirurg.  Eil.  4.  Par.  1751. 

(3)  Laur.  Hei  st  er,  Institutiones  chirurg.  Part.  II.  lil*.  U- 
Cap.  48.  Amsteloil.  1739. 

(4)  Joan.  Juncker,  Conspect.  chirurgiae  tam  medicae, 
quam  inslrumentalis.  Hal.  1731.  Tab.  88.  pag,  584. 

(5)  Piat  neri  Institutiones  chirurg.  Lips.  1845.  §.  580. 

(tt)  Chandler,  Abhandlungen  itber  die  Krankheilen  des 
Auges.  Aus  dem  Knglisclien.  Leipzig  1782. 

(7)  Sammlungen  uinl  "Wahrnehmungen  iiber  die  lehler  des 
Auges  u.  s.  w.  Aus  dem  Franz.  I.eipzig  1789.  Pg.  420. 

(8)  Anfangsgrilnde  der  Wundarzneikunst.  Vol.  2.  Pg.  485. 1 2 3 4 5 * 7 8 

Guttingen  1789. 

Zang(l)  labia  vulneris  parallele  cum  margine  or- 
bitali incisi  ope  lintei  carpti  vel  agarici  disparabat. 

D z o n d i (2)  describit  methodum  granulationis,  quam 
ita  perficit,  ut  vulnus  distineat  et  successive  in  fundo 
provocet  granula  copiosa;  quorum  vegetationem,  si  ni- 
imia  fiat,  lapide  infernali  determinat.  Semper  hanc  cu- 
rram optatum  successum  praestare  auctor  affirmat  (3); 
sed  mundus  tenax  de  re  dubitat. 

Bcck(4)  in  ectropio  palpebrae  inferioris  primum 
incisionem  facit  transversalem,  et  conjunctivam  scalpello 
removet;  ope  acus  curvati  deinde  filum  per  farsum  mu- 
sculumque orbicularem  ducit,  et  ansam  hocce  ex  filo 
formatam,  in  fronte  sublatam  tenet;  linteo  interposito 
in  tempus  substantiam  intermediam  creat. 

B.  Operatio  per  excisionem. 

Antyllus  (5)  discernit  ectropium,  quod  sedem  ha- 
bet in  morbo  conjunctivae,  ab  eo,  quod  ex  cicatrice  la- 
minae palpebrae  externae  ortum  ducit.  Conjunctivam 
sarconiatosam  ita  restituit s ut  fasciolam  formae  litterae 
V,  cujus  apex  ad  plicam  conjunctivae,  basis  ad  margi- 
nem palpebralem  spectat,  simul  cum  carne  subjecta,  uti 
dicit,  ex  illa  cxsecct  ac  margines  hujus  vulneris  sutura 
nodosa  contrahat.  — Eadem  enchcircsi  utitur  in  casu 
dicto  secundo;  sed  non  sufficit  ibi. 


(1)  Clir.  liun,  Zang’s  Darstellung  blutiger  Iieilkiijistleri- 
scher  Operationen.  Wien  1824.  Zweiter  Tlieil,  p.  84. 

(2) 'Dzonili's  BeilrSge  zur  Veivollkommmmg  der Heilkunde 
1 Tlieil.  1818. 

(3)  D z o n d i ’ s kurzc  Gescliiclite  des  klinisclien.  Instiluts  zu 
Hali  e p.  157.  Halle  1818. 

(4)  Cari  Joseph  Becks  Handbucli  der  Augenlieilkunde. 
Heidelberg  1823.  Pg.  185. 

(5)  Aelius,  Tetrabibl.  Serm,  III.  Cap  .72. 

Quapropter,  primo  illo  actu  finito,  acum  cdm  du- 
plice  filo  per  angulos  cicatricis  extremos  subducit;  deinde 
filo  circum  acum  voluto  tamquam  ansa  utens,  cicatricem 
attrahit  et  excidit.  Vulnus  ad  sanationem  usque  lina- 
mentis interpositis  disparat. 

Albucasis  (1),  qui  lagophthalmum  et  cctropiumi 
sub  nomine  Alxatrati  describit,  secundum  proprietatem 
casus  objecti  modo  Celsi,  modo  Antvlli,  modo  P.  Ae- 
ginetae  adbibet  operationem. 

Severinus  (2)  ectropium,  quod  originem  liabct  in 
defectu  cutis  palpebrae  externae,  ita  sanavit,  ut  ex  la- 
mina interna  fasciolam  cordiformem  exsecaret.  Lc 
Dran  (3)  nobis  refert  casum,  in  quo,  exciso  tumore  c 
palpebra  inferiore,  versus  canthum  internum  modica  dis- - 
paratio  et  eversio  remansit.  Encheiresis,  quam  optimo 
cum  successu  adhibuit,  haec  est:  duas  incisiones,  prope 
puncta  lacrymalia  incipientes,  ita  duxit,  ut  versus  nasum 
convergerent  et  lobum  triangularem  includerent;  quo 
lobo  exciso,  crura  trianguli  ipsa  per  suturam  nodosam 
conjunxit. 

Aerei  (4)  casum  refert,  in  quo  post  combustionem 
totius  fere  faciei  palpebra  inferior  depressa,  superior 
sursum  eversa  et  conjunctiva  in  tota  circumferentia  bulbi 
chemoticc  erat  tumefacta.  Chemosin  scarificationibus 
et  adstringentibus  inspersis  sanavit;  ex  lamina  utriusque 
palpebrae  externa  plagam  seminularem  excidit,  palpebras 
ipsas  ope  filorum  per  eas  totas  perductorum  contraxit; 

(1)  AI  Imi  casis  chirurgia  Iib.  II.  Cap.  13  et  14  et  in  libro 
pract.  Tract.  IV.  Cap.  VI. 

(2)  Severinus  de  medicina  efficaci.  Part,  11.  Cap.  33. 

(3)  Memoires  de  1’Academie  de  cliirurg.  Tom,  I.  pag.  440. 

(4)  Olof  Aerei  s cliirurg.  Vorffille  elc.  Uebersetzt  von 
Pr.  Murray.  GUttingen  1777, 

in  plaga  ipsa  deinde,  per  longum  remedia  purificantia 
adhibens,  cicatricem  sat  amplam  provocavit. 

A.  Walter  (1)  describit  ectropium,  cicatrice  laesio- 
nis in  regione  temporali  productum,  quod  tantum  asse- 
cutus est  gradum,  ut  angulus  oculi  externus  non  acutus, 
sed  arcuatus  et  sex  circa  lineas  ad  latus  retractus  appa- 
reret; conjunctiva  insuper  jamjam  degenerata,  rubra  et 
chemotice  quasi  inflata  exstitit.  Hunc  oculum  deformem 
ad  situm  et  longitudinem  normalem  hoc  modo  reduxit, 
ut  iis  ex  punctis  tarsorum,  quae  in  angulum  novum  con- 
jungere voluit,  duas  sectiones  faceret,  extrorsum  ab  an- 
o*ulo  abnormi  concurrentes.  Omnibus  destructis  intra 
hoc  spatium  cultro  remotis,  margines  vivificatos  per  su- 
turam nodosam  conjunxit. 

A danis  (2)  ope  forficis  plagam  V-formeni  ex  tota 
palpebra  nimis  lata  excidit,  ita  ut  basis  hujus  trianguli 
in  margine  palpebrali  sita  sit,  apex  versus  frontem  aut 
genam  spectet,  et  initium  cruris  externi  quadrantem  pol- 
licis ab  angulo  oculi  externo  distet.  Magnitudo  crurum 
horum  divergentium  variis  in  ectropii  casibus  sit  varia; 
i sed  limbus  tarsalis  hoc  modo  ad  continuum  reductus 
bulbum  apte  tangat.  Crura  vulneris  per  suturam  nodo- 
sam exacte  conjungantur. 

Haec  methodus,  quam  partiin  jam  A n tyl  1 u s exercuit, 
originem  ducit  ex  observatione,  marginem  palpebralem 
saepe  in  ectropio  justo  esse  majorem;  quod  quum  non 
semper  ita  se  habeat,  haec  chirurgia  omnibus  in  casibus 
non  sufficit.  Praeterea  palpebra,  quae  in  ectropio  ple- 

(1)  v.  Griifes  und  r.  Waltliers  Journal.  Neunter  Band, 
Erstes  Heft.  Berlin  1826, 

(2)  Praclical  observations  on.  Ectropium  or  eversion  of  tlie 
eye-lids  etc.  by  Sir  Will.  Adams.  London  1814.  pag,  4. 

rumquc  simul  in  diametro  perpendiculari  nimis  curta  est, 
hac  operatione  non  oblongatur. 

Dicffenbach  inter  alios  non  raro  bonum  hujus* 
operationis  successum  observavit ; sed  nonnullis  in  casi- 
bus post  nimiam  talem  excisionem  musculus  orbicularis* 
se  retrahens  tensionem  ac  praematuram  percissionem  li- 
gaturarum provocavit,  et  conglutinationem  prohibuit. 
Hoc  modo  operatione  coloboma  palpebrae  insanabile, 
morbus  primario  gravior,  procreabatur. 

Quare  aliam  prioribus  dissimilem  invenit  encheire— 
sin  (1),  quam  postea  exercuit. 

Ducitur  in  palpebra  inferiore  incisio  semilunaris,  quae: 
aliquot  lineas  sursum  marginem  orbitalem  in  directione 
transversali  per  tres  medios  palpebrae  quadrantes  decur- 
rit. Culter  deinde  anceps  et  in  planitie  curvatus,  ita  in 
vulnere  per  palpebram  ducitur,  ut  apex  inter  conjun- 
ctivam et  bulbum,  sed  ab  hoc  distans  proveniat.  Vul- 
nus conjunctivae  caute  in  utrumque  latus  dilatatur.  Quo 
facto  tarsus  cum  conjunctiva  adhaerente  forcipe  anato- 
mico prehenditur  et  per  vulnus  cutaneum  protrahitur, 
quoad  palpebra  normalem  demonstrat  collocationem.  Cum 
tarso,  cujus  superficies  a conjunctiva  obtegitur,  labia  vul- 
neris cutanei  primum  in  medio,  deinde  ad  latus  per  su- 
turam circumvolutam  conjunguntur.  Simili  modo  agi- 
tur in  palpebra  superiore. 

Quaeritur  hac  in  operatione,  num  inter  marginem 
vulneris  cutanei  et  conjunctivam  insauciatam  conglutina- 
tio fieri  possit;  praeterea  est  timendum,  ne  in  posterum 
ectropium  oriatur. 

In  ectropiis  cum  exiguo  tantum  cutis  defectu  omnia 


(I)  Neue  Heilinethode  <les  Ectropium  von  Dr.  J,  F.  Dief- 
fenbacli  in  Rust’s  Magazin  XXX.  Hd.  1830.  3.  Hft.  S.  438. 


13 


haec  necessaria  non  esse,  affirmat  auctor  ct  lianc  felici- 
ter adhibuit  curam  (1) : Circumscripsit  scalpello  triangu- 
lum, cujus  apex  in  angulo  oculi  et  basis  versus  tempora 
jacebat.  Quo  facio  palpebram  ipsam  a fundo  solvit 
mobilemque  reddidit,  et  eum  in  modum  elevavit,  ut  crura 
trianguli  illius  concluderent  atque  ope  ligaturarum  con- 
jungi possent. 

Ab  Ammon(l)  pulcherrime  speciem  ectropii  de- 
scribit, quod  saepissime  post  sanationem  fistulae  cario- 
sae in  margine  orbitali  remanet,  et  semper  cum  synechia 
palpebrae  junctum  observatur.  Incisione  facta  cutem  ad- 
haerentem solvit  ct  labia  vulneris  sutura  circumvoluta 
conjunxit.  Si  vero,  quod  non  raro  occurrit,  culis  te- 
nuis in  foveam  ossis  retracta , cum  eo  arctissime  coale- 
scat ac  solvi  nequeat,  partem  lianc  coalitam  circumcidit 
et  vulnus  hoc  modo  factum  supra  lianc  insulam  per  su- 
turam contrahit.  Ne  renio  partium  solutarum  exoria-J 
tur,  oculos  clausos  tenet. 

Quum  plerumque  scrophulosis  huic  speciei  ectropii 
subsit,  infantes  fere  solummodo  sunt  aegrotantes.  In 
hac  autem  aetate  natura  medicatrix  tale  vitium  causa 
sublata  interdum  sponte  ad  normam  reducit,  quod  De- 
mours  nos  docet.  In  adultis  vero  haec  chirurgia  sola 
non  sufficit. 

Praeter  operationes  relatas  diversae  aliae  curationis 
' sunt  methodi,  quas  ex  veterrimis  ad  nostra  tempora  ad 
vitjum  illud  palpebrale  tollendum  auctores  invenerunt. 
' Finis,  qui  in  omnibus  illis  spectatur,  aut  extensio  aut 
relaxatio  est  cicatricis,  eversionem  procreantis.  Primus 
inter  chirurgos,  qui  remediis  solis  mechanicis  adbibitis 


(I)  Dr.  Fried.  Aug.  v.  Ammon’s  Zeitschrift  fiir  die  Opli- 
thalmologie  1,  Bd,  1.  Hft.  S.  36.  Dresden  1830. 

extensionem,  et  remediis  emollientibus  relaxationem  pal- 
pebrae conabatur,  est  Fabricius  ab  A qua  pen- 
dente (1).  Eum  ad  nostra  tempora  usque  secuti  sunt 
Heister(2),  qui,  uti  jam  diximus,  postea  hanc  metho- 
dum reliquit;  Guerin(3),  qui  ectropium  in  vulnere  ci- 
catricante  facile  praecavendum,  sed  malum  inveteratum 
difficulter  sanandum  esse  putat;  praeter  bos  Scarpa, 
Coo  per  et  multi  alii.  Beer  (4)  conatum  incertum  sua- 
det; Benedict(5)  inter  nostros  methodum  illam  Fabri- 
cii incisionibus  praefert. 

Sed  quum  hae  methodi  votis  inventorum  nullatenus 
hucusque  satisfecerint,  accurationem  earum  contempla- 
tionem omittamus,  ne  longius  deducamur  a scopo  no- 
stro praefixo. 

Jam  antea  sermo  fuit  de  methodis,  quae  hanc  exten- 
sionem cum  incisione  externa  in  se  conjungunt. 

In  errore  vero  versantur,  qui  putant,  vulnus  cutis 
in  tempus  distrahi  et  inter  margines  expansos  cicatricem 
ad  defectum  tegendum  sat  amplam  procreari  posse;  nam 
omnes  illae  operationes,  quae  ad  synechiam  digitorum 
solvendam  inventae  et  maxima  ex  parte  frustra  exerci- 
tae sunt,  sufficienter  nos  docent,  in  optima  adeo  rerum 
conditione  impediri  non  posse,  quominus  operatione  in- 
stituta hae  partes  in  actu  cicatrisationis  ad  situm  prio- 
rem sese  contrahant  et  concrescant. 

fl)  Fabricius  ab  Aquapendente,  operationes  cliirurg. 
Cap.  15.  1G. 

(2)  Laur,  Heister,  Institutiones  chirurg.  part.  II,  Lib.  II. 
Cap,  48.  Amstelod.  1739. 

(3)  Traite’  sur  les  malaclies  des  yeux,  Lyon  1749,  pag,  61. 

(4)  G.  Jos.  Beer,  Lelire  von  den  Augenkranklieiten.  Vol. 
2.  pag.  239.  Wien  1017. 

(5)  Dr.  Traugott  Wilhelm  Gus Ia v Benedici  s Hand- 
buch  der  praktischen  Augenheilkunde.  Leipzig  1824.  3.  Bd. 

Excisiones,  de  quibus  jam  sermo  fuit  in  dijudicatione 
methodi  ab  A d a m s commendatae,  raro  solae  sufficiunt. 

Observatio  autem,  methodos  illas  optatum  non  ha- 
bere successum  et  conjunctivam,  irritationi  rerum  exter- 
narum expositam,  in  degenerationem  sarcomatosam  di- 
ctam transduci,  qua  deformitas  oculi  augeatur,  complu- 
res adduxit  chirurgos,  ut  partem  ejus  eversam  cultro  re- 
moverent. Quae  chirurgia  primum  a Se  veri  no  adhi- 
bita est.  Postea  Bordenave(l)  in  ectropio  cicatrisa- 
tione  producto  hanc  cncheiresin,  qua  ectropium  in  la- 
gophthalmum mutatur,  commendavit.  Formam  quidem 
naturalem  palpebram  post  hanc  operationem  nactam  non 
esse,  sed  in  tempus  magis  magisque  evectam  bulbum  sa- 
lis bene  texisse,  auctor  contendit.  Laudavit  hanc  curam 
jRichtcr(2)  saepius  methodos  alias  frustra  expertus. 
R e i 1 (3)  eversionem  palpebrae  superioris  post  hlephari- 
lidem  erysipelatosam  relictam  excisione  totius  conjun- 
ctivae se  prospere  curasse  affirmat.  Idem  in  ectropiis 
gradus  majoris  suadet  Juengken(4). 

Nihil  aliud  assequuntur  ii,  qui  in  ectropio  ex  defe- 
ctu cutis  externae  cauterium  actuale,  aut  incisionibus 
Tactis,  potentialia  in  conjunctivam  adhibent. 

Quomodo  evolutio  palpebrae,  ad  marginem  orbifa- 
iiem  detractae,  de  qua  Bordenave  loquitur,  fieri  pos- 
tsit, intelligi  nequit.  Bulbus,  qui  conjunctiva,  etiamsi 


(1)  Bord.  in  inemoires  de  1’Academie  royale  de  cliirur.  T 
V.  p.  97.  Paris  1774. 

(2)  Anfangsgrtlnde  der  Wundarzneikunst.  Vol.  2.  pag,  485. 
Gilttingen.  1789. 

(3)  Joan.  Christ.  Reil,  memorabilium  clinicorum  Fasc 
IV.  Halae  1795. 

(4)  Lelire  von.  den  Augenoperationen,  yon  I.  C.  Juengken. 
Cap.  11,  Berlin  1829. 

{umefacta  obtegitur,  nonnulla  quidem  tutela  contra  re- 
rum  alienarum  influxum  fruitur.  Jactatio  praeterea  est- 
artis,  partes  corporis  non  demendi,  sed  conservandi,  vel 
adeo  restituendi. 

Si  omnia  hucusque  dicta  respicimus,  non  mirum 
apparet,  quod  a Celsi  temporibus  usque  nostrum  ad 
saeculum  permulti  fuerunt  magistrorum  artis  medicae 
excellentissimorum,  qui  de  sanatione  ectropii  gradus: 
majoris  desperantes  operationem  omnino  dissuaderent. 

Ex  initio  demum  hujus  saeculi,  quo  ars  Indorum  et 
Italorum,  partes  corporis  deficientes  ex  alio  loco  per 
transplantationem  restituendi,  renovata  est,  maximi  nostraei 
aetatis  chirurgi  eandem  artem  in  palpebras  quoque 
transferre  studuerunt,  et  diversas  operandi  methodos  ex-, 
cogitarunt,  quarum  praeclarissimas  describere  conabimur/ 

METHODI  BLEPHAROPLASTICES. 

Illustrissimus  a Graefe(l)  primus  fuit,  qui  palpe- 
bram, erysipelate  gangraenoso  deletam,  per  cutem  ex 
gena  sumtam  restituere  conatus  est. 

Dzondi  quidem  inventorem  novae  hujus  operatio- 
nis se  nominat;  sed  a Graefe  in  libello  »de  rhinopla- 
stice»  hanc  curam  jam  ex  tempore  longo  exercitam  com- 
memoraverat. 

Dzondi  (2)  in  palpebra  inferiore,  quae  excepta  parte 
linearum  trium  prope  angulum  externum,  penitus  gan- 
graena erat  devastata,  hoc  modo  operationem  instituit: 
Incisionem  fecit,  quae  infra  angulum  oculi  internum  in- 
cipiens extrorsum  ad  locum  infra  partem  palpebrae  re- 

(1)  Dr.  Karl  Fer<l.  v.  Graefe  Rliinoplastik  elc.  et  v. 
G r a e f e ’s  und.  v.  Wallher’s  Journal.  Bd.  II.  Heft  1.  F-  8. 

(2)  llildung  eines  neuen  Augenliedes  etc.  in  Hufeland  s 
und  Harles  Journal.  Fllnftes  Stiick  1818, 

ilictam  cucurrit;  in  hanc  incisionem  transversalem  alte- 
ram instituit  perpendicularem,  ut  verisimile,  ex  tine  in- 
terno fasciolae  illius  relictae.)  Lobum  cutis  ita  delinea- 
tum  a fundo  solutum  elevavit  et  adjunxit.  Defectum 
cutis  in  gena  remanentem  per  methodum  granulationis 
occlusit.  — 

Non  perspicua  est  descriptio  operationis  a Dzondi 
exhibita,  ita  ut  eneheiresis  difficile  tautuin  ex  ea  enu- 
cleari possit;  accedit,  quod  nonnulla  dubia,  inter  alia 
transplantatio  ciliorum,  in  ea  commemorantur,  quae  rem 
suspectam  reddunt.  Quo  fiebai,  ut  operatio  impulsum 
imitationis  tunc  temporis  nullum  cieret.  Decennio  de- 
mum exinde  praeterlapso  illustrissimus  Juengken  pri- 
mus ad  operationem  rediit,  exponens,  contra  lagophthal- 
mum post  cicatrisationern  relictum  in  operatione  ble- 
pharoplastices  unicam  esse  salutem  et  hancce  proposuit 
operandi  methodum  (1): 

Primum  exscindit  cicatricem  ; deinde  chartam , cui 
formam  hujus  plagae  dedit,  imponit  in  fronte,  si  palpe- 
brae superioris,  in  gena,  si  palpebrae  inferioris  exstat 
defectus,  circa  eam  ita  cutem  subjacentem  circumcidit, 
ut  per  pontem  angustum,  prope  angulum  oculi  relictum 
cum  cute  vicina  cohaereat.  Tunc  lobum  ita  designatum 
cum  tela  cellulosa  subjacente  ab  agro  suo  solutum  at- 
que a sanguine  purgatum,  circa  axem  volvit  in  vulnus 
palpebrae  ejusque  sauciatis  cum  marginibus  ope  sutu- 
rae nodosae  conjungit.  A lobo  sat  firme  accreto  isth- 
mum cutaneum  abscindit  et  loco  priori  iterum  coaptat. 
^Duobus  in  casibus,  de  quibus  Staub(2)  refert,  opera- 

(1)  Die  Lelire  von  <len  Augenoperationen  von  J.  C,  Jueng- 
Aeu.  Berlin  1829.  Pg.  267. 

(2)  De  Llepliaroplastice.  Disseri.  Joann.  S taul>,  Pag.  32 
Heroi,  1835. 

tio  ab  auctore  ipso  peracta  optatum  non  habuit  succes- 
sum, quia  gangraena  subsequens  lobum  transplantatum 
delevit. 

Mortificatio  lobi  hanc  post  operationem  non  est 
mira.  Lobus  enim  transplantatus  in  formatione  palpe- 
brae conjungitur  cum  cute  tenuissima,  cui  parcum  tan- 
tum telae  cellulosae  stratum  succumbit,  quare  exsudatio 
lymphae  conglutinantis  potissimum  ex  lobo  ipso  crassiore 
exire  debet;  sed  ex  hac  idonea  ejus  copia  exspectari 
lion  potest,  quum  per  isthmum  angustum  et  insuper r 
contortum  vasorum  commercium  et  restitutio  sanguinis- 
ne  ad  nutritionem  quidem,  nedum  ad  plasticam  exsuda-- 
tionem  sufficiens  fieri  possit. 

Aliam  Fricke  (1)  ad  ectropium  sanandum  chirur- 
giam invenit,  cujus  descriptionem  anno  XXlXrno.  edidit. 
Cicatricem,  si  dura  et  iniqua  est,  per  duas  sectiones  se- 
milunares excidit;  sin  vero  recentem  et  teneram  se  prae- 
bet, sola  incisio  ei  sufficit.  Hanc  incisionem  instituit 
infra  tarsum,  si  inferior,  vel  supra  eum,  si  superior  pal- 
pebra peccat,  et  ita  quidem,  ut  a medio  incipiens,  scal- 
pejlo  lineam  cum  margine  palpebrali  parallelam,  primum 
extrorsum  ad  canthum  oculi  externum,  tum  eodem  ex 
puncto  ad  canthum  usque  internum  describat;  fiat  prae- 
terea designata  incisio  quam  maxime  procul  a margine 
tarsali,  ut  remaneat  fasciola  cutis  sat  magna,  quacum 
lobus  translatus  jungi  possit.  Tunc  in  fundo  vulneris, 
ab  assistente  disparati,  discindit  musculum  orbicularem, 
sed  caute,  ne  conjunctivam  laedat.  Secundo  in  actu 
delineat  ad  latus  oculi  externum,  in  fronte  (si  operatio 


(1)  Die  Bildung  nener  Angenlieder  (Blepliaroidastik)  Vom 
Dr.  I.  C,  G.  Fricke.  Hamburg  1029. 

fit  in  superiore),  vel  in  gena  (si  fit  in  inferiore  palpe- 
bra), locum,  ex  qno  formetur  palpebra  nova.  Incidit 
proinde  cutem,  duas  lineas  supra  marginem  orbitalem 
incipiens,  ad  altitudinem  usque,  ut  haec  incisio  margi- 
nem tarsalem  vulneris  palpebralis  longitudine  paullulum 
superet  5 ejusque  ex  fine  sub  eodem  angulo,  quem  format 
vulnus  ad  canthum  oculi  internum,  lineam  deducit  cx- 
trorsum,  quae  respondeat  orbitali  margini  vulneris  pal- 
pebralis. Lobum  hoc  modo  designatum  usque  ad  basin 
a partibus  subsitis  solvit. 

E ponte  illaeso,  qui  hunc  inter  lobum  et  vulnus 
palpebrale  remansit,  partem  sat  amplam  exsecat,  quam 
isthmum  lobum  transducit.  Hunc  deinde  cum  in  modum 
ut  margines  sauciati  correspondeant,  adaptat,  et  cum 
fasciola  palpebrae  relicta  consuit  ope  suturae  nodosae, 
quam  quo  sanguis  facilius  defluere  possit,  in  angulo  ex- 
terno incipiens,  primum  in  margine  superiore  applicat. 
Ad  perfectam  coaptationem  in  margine  superiore  octo 
vel  decem,  in  inferiore  sex  ad  octo  talium  ligaturarum 
'requiruntur.  Horis  viginti  quatuor  praeterlapsis  ligatu- 
rae removentur  et  reunio  inde  emplastris  adhaesivis  im- 
positis sustinetur. 

Immerito  Peters(l)  hanc  operationem  magis  pro- 
longationem  palpebrae  quam  veram  blepharoplastjcen 
esse  contendit,  quia  non  tota  palpebra,  ut  in  operatione 
D ie  f fe  n b a c h i i , restituatur.  Secundum  hanc  rationem 
de.  rhinoplasticc  sermo  esse  non  posset,  quod  non  totus 
formetur  nasus;  et  ipsa  D i ef  fe  n b a ch  ii  methodus,  cui 
soli  Peters  hoc  nomen  dat,  vera  blepharopoesis  non 


(1)  Auserlesene  Abhandlungen  aus  dem  Gebiele  der  Augen- 
lieilkunde  von  einem  praktisclien  Arzte.  Berlin  1838.  1.  Heft. 

esset;  nam  conjunctiva,  quae,  Ilercle!  pars  palpebrae  est, 
in  ea  conservatur. 

Fricke  in  capite,  quo  de  praeparationibus  opera- 
tionis disserit,  conjunctivam  induratam  vel  alio  modo 
valde  degeneratam,  excidendam  suadet;  sed  fortasse  in- 
juria. Nanique  hoc  actu  facillime  ectropium  in  lago- 
phthalmum mutat,  et  transplantatione  laminam  externam 
prolongans,  entropium  procreat:  incidit  ergo  in  Scyllam 
dum  vult  vitare  Charybdin.  Constat  insuper  conjuncti- 
vam, illa  ex  causa  secundarie  degeneratam,  post  redu- 
ctionem in  situm  normalem  mirum  in  modum  sponte 
restitui. 

Cutem  palpebrae  formandae  auctor  sumit  ex  latere 
oculi  externo,  ita  ut  cutis  ille  defectus,  qui  post  opera- 
tiones a Graefe,  Dzondi  et  Juengken  exercitas  re- 
manet in  fronte  aut  gena,  hac  in  operatione  oriatur  in 
temporibus.  Margines  plagae  secundum  illas  methodos 
infra  vel  supra  palpebram  remanentes,  dum  in  cicatrisa- 
tione  coalescunt,  eundem  fere  cutis  defectum  et  pro- 
pterea  priorem  recreant  palpebrae  eversionem,  quod  non 
accidit  in  operatione  a Fricke  inventa.  Praeterea  ci- 
catrix illa,  si  in  temporibus  remanet,  ubi  non  facile 
animadvertitur,  faciem  non  aeque  deformem  reddit  atque 
ea,  quae  restat  in  gena,  vel  fronte. 

Hac  in  operatione  lobus  transplantatus  majorem 
quam  in  prioribus  reservat  basin,  per  quam  cum  cute 
integra  cohaereat;  nec  eundem  in  modum  circa  axem 
volvitur,  quamquam  omnino  hic  quoque  torsio  non  evi- 
tatur. Sed  haec  est  res  in  operatione  maximi  momenti; 
nam  experientia  docet,  omnibus  in  partibus,  ex  quibus 
sanguis  libere  refluere  non  possit,  fieri  effusionem  sero- 
sam. In  lobo  transplantato , qui  per  isthmum  tantum 
angustum  cilm  partibus  vicinis  cohaeret,  adductio  san- 

guinis  arteriosi  per  impulsum  cordis  multo  facilius  fit, 
quam  refluxus  per  venas:  nempe  sanguis  in  vasis  ca- 
pillaribus diffluens  retinetur  in  marginibus,  et  parva 
tantum  copia  per  paucas  pontis  venas  exitum  invenit; 
sed  etiam  ibi  refluxus  impeditur,  si  hic  pons  circa  axem 
volulus,  vasa  torqueat.  Sanguis  venosus  hoc  in  rerum 
statu  retentus  lobum  expandit  in  tumorem  coeruleum, 
inter  quem  et  agrum  effunditur  serum.  Tensio  vero 
cum  circulo  sanguinis  interrupto,  uti  in  unaquaque 
parte,  praesertim  in  lobo  transplantato  exitum  in  splia- 
celum  minatur. 

Conglutinatio  et  primus  connexus  organicus  nostra 
in  operatione  magis  in  marginibus,  quam  in  planitie 
oriri  debet.  Quapropter  auctor  spleniolum  cutis  prope 
marginem  tarsalem  reservat,  quocum  marginem  lobi  su- 
periorem conjungat ; sed  facile  haec  cuticula,  praesertim 
si  angusta  est,  deperditur,  quum  venulae  ex  ea  in  ra- 
mum facialem  anteriorem  et  temporalem  descendentes 
omnes  perscindantur,  et  refluxus  ad  latus  ligaturis  in- 
terrumpatur. Conglutinatio  planitierum  propterea  pri- 
mum per  tempus  non  paratur,  quod  lobus  transplanta- 
tus plus  minusve  corrugatus  appareat,  et  superficies 
ejus  cum  agro  in  contactum  sat  arctum  redigi  non  pos- 
sit. Rationem  dicti  praebet  processus  sanationis  per 
primam  intentionem.  Inter  partes  enim  dissectas  mate- 
ria plastica  dicta  exsudatur,  quo  in  cytoplastemate  per 
primam  formationem  cellulae  primariae  gignuntur,  ex 
quarum  conjunctione  in  seriem  cellulae  secundariae, 
sanguinem  ducentes  creantur.  . Si  vero  margines  vel  su- 
perficies sauciatae  arctius  coaptatae  non  sunt,  materia 
exsudata  fit  nimia  et  connexus  cum  partibus  vivis  sat 


(1)  Cf.  in  appendice  casum  111. 

arctus  non  est:  quo  fit,  ut  cellulae  illae  primariae  non 
provehantur  ad  altiorem  evolutionis  gradum,  dico  ad 
formationem  vasorum  capillarium,  sed  potius  pure  im- 
pleantur. Eadem  evolutionis  interruptio  fit  fortiore  in- 
flammatione subsequente.  Sin  irritabilitas  cutis  supra 
normam  adaucta,  vel  irritatio  ex  operatione  est  nimia, 
ex  initio  non  materies  illa  plastica,  sed  serum,  fluidum 
minoris  dignitatis  effunditur,  quo  lobus  cutaneus  in  sac- 
cum impletum  expanditur.  (Talis  irritatio  exempli  gratia 
evenit  ex  magna  ligaturarum  copia.)  Effusio  sub  lobo, 
quae  compluribus  ex  causis  jamjam  relatis  operationem 
secundum  hanc  methodum  institutam  fere  semper  sequi- 
tur, si  nimia  est,  exitui  in  sphacelum,  uti  jam  diximus, 
favet;  si  vero  margines  conjunctionem  organicam  inie- 
runt, ad  nutritionem  lobi  transplantati  sufficientem,  oe- 
dema fit  chronicum,  quod  perfectam  sanationem  in  tem- 
pus protrahit.  Vi  resorptionis  regrediente  sensim  sen- 
simque  partes  aquosae  reducuntur , et  materia  remanens 
inter  planities  congruentes  init  consolidationem.  Sed 
aliud  praeter  decursum  protractum  ex  hac  sanatione  in- 
commodum oritur:  ob  nimiam  substantiae  illius  inter- 
mediae massam,  palpebra  nova  post  hanc  operationem 
fit  rigida  et  instar  globi  evoluta.  — Fortasse  applicatio 
plumaceoli  ex  linteo  carpto,  aliquid  prementis,  bonum 

hic  habet  effectum;  nam  lobus  apprimitur  ad  agrum  suum, 
quo  refluxus  sauguinis  et  conglutinatio  non  minus  adju- 
vantur, quam  effusio  serosa  et  retentio  puris  praecaven- 
tur. Adjicere  vix  opus  est,  pressum  non  tantum  esse 
<lebere,  ut  contortio  arteriarum  inde  producatur.  — 

Saepe  blcpharopocsin,  praesertim  secundum  hanc 
methodum  institutam,  subsequitur  erysipelas,  quod  ple- 
rumque sine  damno  decurrit;  non  raro  autem,  ad  al- 
tiorem gradum  provectum,  abit  in  suppurationem,  quin 

etiam  in  gangraenam,  praesertim  cum  turbatio  circula- 
tionis, vel  dyscrasia  nondum  debellata  ad  hunc  eventum 
disponat.  Causae  hunc  morbum  efficientes  sunt  irritatio 
nimia,  vel  irritabilitas  cutis  adaucta,  quae  validius  agunt, 
si  conditio  morbosa  abdominis,  vel  diatliesis  arthritica 
| ex  longo  tempore  exstat.  Hisce  in  casibus  erysipelas, 
quod  plerumque  est  morbus  loco  operationis  determina- 
; tus,  saepissime  assumit  naturam  gastricam  et  super  ma- 
| jorem  planitiem  diffunditur.  Non  raro  id  observatur  in 
! nosocomiis  ob  modum  vivendi  aegrotorum  mutatum. 

! Primarium  vulneris  irritamentum  sunt  ligaturae,  quarum 
in  operatione  a Fricke  proposita  fortasse  major  quam 
: idonea  copia  in  usum  vocatur.  Etsi  ligaturis  applican- 
dis non  omnino  supersedemus,  certe  tamen  angustiores 
: in  fines  redigi  possunt;  nam  lobus  secundum  hanc  me- 
thodum translatus,  ut  ipse  vidi,  absque  vinculis  situm 
i suum  obtinet.  Sed  cautio  a nobis  postulat,  ut  nonnulla 
puncta  per  ligaturas  cruentas  affigamus;  interstitia  sple- 
niis emplastri  adhaesivi  conjungi  possunt,  quae  prae- 
i terea  id  commodum  parant,  ut  aerem,  lacrymas  aliaque 
irritamenta  a vulnere  arceant.  His  vero  solis,  praescr- 
i tim  in  palpebra  inferiore,  propterea  non  jsatis  fit,  quod 
muco  et  lacrymis  largius  secretis  facile  solvantur. 

Gro  ssheim  (1),  qui  hanc  lobi  formam  triangula- 
rem ineptam  censet,  eodem  quidem  ex  agro  lobum  trans- 
plantandum sumi,  sed  ita  circumcidi  vult,  ut  amplior 
nonnihil,  sed  ejusdem  sit  formae,  quam  vulnus  palpe- 
brale. Quo  evenit,  ut  nutritio  per  isthmum  tantum 
circa  axem  volutum  fieri  possit;  id  ergo  tentat,  quod 
Fricke  vitare  conatus  est.  * 


(1)  Dr.  Ernst  Leopold  Grosslieim,  LelirLucli  der  ope- 
rativen  Cliirurgie,  lierlin  1830,  Vol,  1.  pg,  260. 

Aliam  chirurgiam  praeclarissimus  Jaeger  exer- 
cet, quam  Dreyer(l)  publice  edidit.  Primum  ope  fili 
longitudinem  marginis  tarsalis  deformi  in  palpebra,  dein 
in  sana  lateris  alterius  metitur,  ct  partem,  qua  differunt 
hac  mensurae  ab  atramento  in  palpebra  reflexo  designat. 
In  actu  secpndo,  si  palpebra  superior  restituenda  est, 
chirurgus  tarsum  prope  marginem  forcipe  anatomico 
vel  hamo  prehensum  detrahit,  et  scalpello  incisionem 
ducit  per  partem  palpebrae  reflexam,  quae  inter  margi- 
nem tarsalem  et  supraorbitalem  in  directione  canthorum 
oculi  decurrit;  fiat  hacc  incisio  pev  totam  palpebram, 
inclusa  conjunctiva,  ita  ut  illa  perfecta  inferior  palpe- 
brae pars  ad  bulbum  decidat,  et  in  rima  vulneris  hiantis 
bulbus  ipse  perspici  posset.  Qui  hac  in  sectione  laesio- 
nem bulbi  timet,  palpebrae  laminam  CQrneam  supponat. 

In  actu  tertio  pars  illa  atramento  designata  duabus 
sectionibus  perscinditur  et  removetur. 

Iu  actu  quarto  , dum  assistens  detrahit  cutem 
frontalem , ab  operatore  scalpellum  anceps  vel  acu- 
minatum tenue  ita,  ut  planities  ejus  antrorsum  et  acies 
versus  canthum  oculi  externum  spectet,  sub  labia  vul- 
iferis  superiore  musculum  inter  et  periosteum  sursum 
ducitur;  caute  deinde,  ne  partes  vicinae  laedantur,  cu- 
tis cum  musculo  orbiculari  a partibus  subjacentibus 
primum  extrorsum,  deinde  versa  acie  introrsum  solvitur, 
quo  fit,  ut  cutis  mobilis  reddatur  et  facilius  super  bul- 
bum detrahi  possit.  Sequente  in  actu  crura  illa  pontis 
reuniuntur  per  duplicem  suturam  nodosam,  quarum  utra- 
que tarsum  penetrat.  Deinde  labium  vulneris  superius 
ex  regione  supraorbitali  ab  assistente  detractum  per  li- 
gaturas nodosas  primum  in  medio,  tunc  in  utroque  la- 

Joann,  Tr axi g o 1 1 D r ey  er,  Disseri,  (le  nora  blepharoplas- 
tices  methodo.  Vindob.  pag.  40, 

(ere  cum  labio  inferiore  conjungitur,  sed  sic  ut  conjun- 
ctivae parcatur.  Numerus  harum  ligaturarum , uti  lon- 
gitudo vulneris  ipsius  variis  in  casibus  variat.  Si  in 
ipplican^da  sutura  labium  vulneris  transversalis  superius 
nferiore  amplius  et  hac  ex  causa  in  plicam  evolutum 
ipparct,  pars  triangularis  excidatur,  quo  accuratius  coa- 
ptari possit. 

In  palpebra  inferiore  operatio  non  multum  differt 
ab  illa.  Ex  punctis,  quae  terminant  partem  conjuncti- 
vae superfluam  jam  ante  designatam,  quatuor  formantur 
incisiones,  quarum  duae  versus  genam  uno  in  puncto 
concurrunt,  duae  alterae  in  conjunctiva  ductae  versus 
bulbum  convergunt,  nec  tamen  conveniunt.  Lobi  trian- 
gulares ita  circumcisi  a partibus  subsitis  cultro  remo- 
ventur. Cutis  genae,  uti  jam  supra  diximus,  soluta,  prae- 
sertim a latere  versus  bulbum  ita  attrahitur,  ut  margi- 
nes vulneris  se  tangant,  et  sutura  circumvoluta  conjungi 
possint.  Ligaturae  spleniis  emplastri  Anglicani  interpo- 
sitis sustinentur;  vulnera  ipsa  plumaceolis  parvis  tegun- 
tur. In  cute  frontis  vel  genae  admota  compressa  gra- 
datim  accrescentia  (graduirte  Compressen)  imponuntur, 
quibus  cutis  magis  ad  bulbum  trahatur. 

Idea,  quae  huic  operationi  subest,  profluit  ex  ob- 
servatione, in  omnibus  ectropiis,  aut  lagophthalmis  or- 
tum ducentibus  ex  cicatrice  cutis,  si  majorem  gradum 
acceperint,  non  solum  inveniri  altitudinem  imminutam,  sed 

isimul  extensiosem  ad  latus  eodem  modo  adauctam.  Unum 

I 

‘alterumve  omnes  hucusque  scriptores  in  cura  respexerunt, 
sed  Jaeger  utrique  indicationi  succurrere  conatus  est. 
:Extcnsionem  ad  latus  consueta  majorem  auctor  noster 
eo  imminuit,  quod  tota  ex  palpebra  lobum  ejus  latitudi- 
nis exscindit,  qua  superat  latitudinem  palpebrae  norma- 
lis. Non  longe  absumus  a tempore,  quo  chirurgi  fere 

omnes  vulnerationem  tersi  malae  sanationis  cansa  valde 
timuerint;  sed  jam  Plempius(l)  contendit,  laesionemi 
carlilaginis  non  esse  metuendam,  sed  tarsum  potius  per- 
secandum; et  reccnlioribus  temporibus  experientia,  quam 
ex  variis  chirurgiae  operativac  partibus  hausimus,  cer- 
tiores facti  sumus,  cartilaginem  per  primam  intentionem 
conglutinari  posse;  nam  perichondrium  idem  hic  perficit; 
quod  periosteum  in  ossibus  fractis.? 

* 

Idem  propterea  sit  lex  chirurgo,  ut  partes  dissectas- 
in  arcto  contactu  contineat  et  impositis  emplastris  An- 
glicanis,  aut  linteis  .-oleo  saturatis,  irritamenta  a vulnere 
arceat.  Quamquam  massa  conjungens  non  semper  fit  car- 
tilaginea, tela  tamen  intermedia  fibroso-cartilaginosa  sat 
firma  evadit. 

Primum  illum  operationis  actum  jam  Adams  exer- 
cuit, sed  alteram  illam  indicationem  neglexit.  Nescio, 
qui  factum  ut  Jaegcr  secundum  consilium  ab  Adams 
datum  non  lobum  triangularem  , sed  trapezoideum  exsc- 
cet.  Auctor  enim  ipse  suadet,  si  in  sutura  applicanda 
labium  vulneris  transversalis  superius  longitudine  labium 
inferius  superet,  et  in  plicam  promineat,  (quod  sine  du- 
bio minusvc  ita  se  semper  se  habet,)  hanc  plicam  postea 
excidendam.  In  prima  sua  operatione  (2)  id  facere  co- 
actus erat.  Mirum  profecto  est,  quod  nullus  alius  chi- 
rurgus illam  indicationem , postquam  Adams  jam  clare 
ejus  gravitatem  demonstraverat,  in  operandi  rationem 
susceperit;  quin  ctam  Dieffenbach,  qui  longum  per 
tempus  solam  hanc  chirurgiam  exercuerat,  in  blepharo- 
plastices  sua  methodo  rem  non  respexit.  Certe  tamen 
negligenda  non  est.  In  operatione  exempli  gratia,  quam 

(1)  Qplitlialmograpliia.  Lovan.J  lf)59.  pag.  199. 

(2)  Jlreyer,  dissert.  de  nova  blepliaroplaslices  inelliodo,  lin- 
dob,  pag.  53. 

Frickc  docet,  palpebra,  quod  'attinet  diametrum  trans- 
versalem, justo  longior  et  curvata  cum  altera  breviore 
n rimam  concludi  nequit,  et  longius  posthac  inclinatio 
iarsi  secundum  naturam  suam  elasticam  persistit,  prio- 
rem situm  abnormen  recuperandi.  In  operatione  Dief- 
jfenba  cliii  deinceps  describenda,  si  conjunctiva  tarso 
privata  ex  situ  suo  latiore  in  bulbum,  locum  angustio- 
rem reflectitur,  ibi  apparebit  rugata  et  nonnisi  hoc  in 
rsitu  cum  lobo  transplantato  jungi  potest;  quo  fit,  ut 
agglutinatio  impediatur  et  afliquanto  post  operationem 
palpebra  iterum  dependeat.  Has  rationes  probat  expe- 
rientia. Multis  nimirum  in  casibus,  in  quibus  aut  se- 
cundum Frickc,  aut  Dicffenbach  instituta  erat  ope- 
ratio, palpebra  nova,  rigiditate  inflammatoria  regressa, 
hunc  in  modum  pependit,  ut  operator  eo  coactus,  per 
^excisionem  triangularem  ad  angulum  oculi  factam  pal- 
pebram iterum  elevaret. 

In  actu  operationis  secundo  tentat  operator,  per 
detractionem,  si  in  palpebra  superiore,  aut  per  elevatio- 
nem integumentorum,  si  in  inferiore  morbus  sedem  ha- 
bet, cutem  ad  supplendum  palpebrae  defectum  sufficien- 
tem congerere  et  per  inflammationem  adhaesivam  in  ju- 
sto hoc  situ  retinere.  — Vera  blepharoplastica  haec  cn- 
cheiresis  nominari  non  potest;  nam  partes  situm  quidem 
mutant , sed  novam  conjunctionem,  uti  in  transplanta- 
tione, non  ineunt.  Profecto  concedere  debemus,  quod 
Dreyer  dicit,  exiguam  hac  in  operatione  vulnerationem 
exiguam  tantum  sequi  reactionem  traumaticam,  et  deva- 
stationem palpebrae  novae  timendam  non  esse;  sed  eo- 
dem cum  jure  contendere  possumus,  hujus  actus  secundi 
tam  certum  non  esse  successum,  quam  ex  transplanta- 
tione cutis.  Nullum  chirurgum  practicum  effugit,  quanta 
cum  difficultate  conjunctum  sit,  partes  tensas  fasciis  eo- 

dom  in  situ  retinere;  sed  per  longum  tempus  post  ope 
rationem  id  fieri  debet,  et  si  semel  solummodo  fascia* 
antequam  cutis  cum  partibus  subjacentibus  connexui 
organicum  sat  solidum  iniit,  relaxantur,  novae  adhaesio 
nes  sese  solvunt  et  de  eventu  desperandum  est. 

Arrident  quidem  successus,  quos  in  casibus  a Dreye 
narratis  habuit  operatio;  sed  dubitare  licet,  post  aliquoo 
tempus  eandem  hanc  bonam  obtinuisse  collocationem) 
Nam  partes  super  normam  tensae  et  sponte  recedunt  e< 
actione  musculorum  vicinorum  retrahuntur;  quo  efficiturr 
ut  tela  colligans,  etiamsi  consolida  jam  sit,  sensim  sen 
simque  relaxetur. 

./aeger  in  palpebra  superiore  ligaturas,  quibus  la 
bia  vulneris  horizontalis  contrahit,  per  cartilaginem  du-: 
cit,  quod  alii  dissuadent.  Profecto  negari  non  potest' 
actione  musculi  orbicularis  tantam  vim  exerceri,  ut  pal- 
pebras partes  statim  post  discissionem  in  globos  duos 
laterales  contrahantur.  Etiamsi  coaptatio  succedit,  tanta 
tamen  tensio  restat,  ut  facillime  ligaturae,  antequam  con- 
solidatio cicatricis  sit  perfecta,  perruptae  coloboma  pro- 
ducant. Quae  theoria  probatur -experientia,  quam  Dicf- 
fenbach  in  exercenda  operatione  ab  Adams  inventa, 
et  Jac  ger  in  primo  suo  hlcpharopoeseos  casu  adepti  sunt. 
Si  quis  vero  cartilaginis  laesionem  timeat,  ligaturam  circum- 
volutam, quam  Jaege  r in  palpebra  inferiore  solummodo 
commendat,  etiam  in  palpebra  superiore  hunc  in  modum 
applicare  potest,  ut  acum  inter  tarsum  et  densam  telam 
cellulosam  obducentem  subducat.  Sed  quomodo,  quaeris, 
res  perficiatur?  Margines  arctissime  inter  se  sint  con- 
juncti: namque  uti  urina  in  fistula  urinaria  post  operatio- 
nem, itidem  hic  lacrymae  oras  penetrant  atque  congluti- 
nationem protrahunt,  aut  prohibent.  — Mira  est  obser- 
vatio, quam  Scarpa  jam  fecit  et  Jaeger  comprobat, 

hanc  operationem  in  palpebra  saepius  nauseam  el  eme- 
sin  sequi.  Hic  peculiaris  consensus  ex  arctiore  conjun- 
ctione nervorum  palpebralium  cum  nervo  pneumogastri«o 
declarari  non  potest.  Non  multum  distat  ab  hoc  phae- 
nomeno erysipelas  gastricum,  de  quo  jam  sermo  fuit. 
Quum  hisce  conditionibus  sanatio  impediatur,  melius  est, 
symptomata  illa  gastrica  remediis  sedantibus  et  leniter 
in  inferiorem  intestinorum  partem  agentibus  praecavere, 
quam  exorta  debellare.  Hunc  in  finem  Jaegcr  com- 
imendat  usum  opii,  vel  potionis  Riveri. 

Praestantior  omnibus  jam  descriptis  est  operandi  ratio, 
quam  sagacissimus  Dieffenbacli  invenit  et  primum 
Parisiis  in  clinico  Lisfrancii  bono  cum  successu  in 
viro  exercuit.  Encheiresis  (1)  haec  est:  Primo  in  actu 

Cicatrices,  si  adsunt,  exsecantur;  si  vero  lamina  palpe- 
brae externa  majore  in  ambitu  deleta  est,  primum  per 

> 

transversalem  incisionem,  in  margine  palpebrali  a can- 
ttho  oculi  interno  ad  externum  pergentem,  conjunctiva 
a partibus  palpebrae  externis  solvitur,  et  soluta  bulbum 
versus  reflectitur.  Ex  utroque  hujus  incisionis  fine  (a. 
b.)  in  directione  opposita  duae  aliae  lineae  (ac,  bc)  in 
palpebra  superiore  sursum,  in  inferiore  deorsum  ducun- 
tur, quae  eodem  in  puncto  (c)  concurrunt,  ita  ut  trian- 
gulum (abe)  delineetur,  cujus  basis  in  margine  tar- 
sali, apex  versus  frontem  vel  genam  jaceat.  Fasciola 
cutis  hisce  lineis  terminata,  quae  omnia  morbosa  inclu- 
dit,  caute,  ita  ut  vasis  et  nervis  parcatur,  cultro  remo- 
'etur.  Deinde  incisio  ad  marginem  tarsalem  facta  (ab) 
tam  diu  tempora  versus  prolongatur,  ut  longitudine  nova 
haec  linea  (ad)  priorem  (ab)  aliquid  superet;  et  ex  pun- 

(1)  Dr.  Friil.  Aug.  v.  Ainmon’s  Zeilsclirift  fiir  clie  OpU- 
: Hialmologie.  Bd,  IV,  Heft  IV.  St.  428. 

cto  ejus  extremo  (cl)  describitur  linea  (de)  in  palpebri 
superiore  sursum,  in  inferiore  deorsum  decurrens,  quat 
eandem  longitudinem  et  parallelam  cum  crure  (ac)  ha-^ 
bet  directionem.  Fasciola  quadrangularis  (aede)  hoc 
modo  delincata,  simul  cum  tela  cellulosa  subcutanea 
usque  ad  lineam  imaginatam  (ec)  a partibus  subjacen- 
tibus soluta,  introrsum  transfertur,  ita  ut  margo  (ac) 
lineam  (bc)  tangat  et  angulus  (d)  congruat  cum  angulo 
(a).  Margines  lobi  transplantati,  quo  loco  cutem  in  te* 
gram  tangunt,  cum  ea  consuuntur  hoc  modo,  ut  sutura, 
in  angulo  oculi  interno  incepta,  primum  in  margine  tar-r 
sali  (ab)  et  postea  in  margine  (bc)  perficiatur.  Lobus, 
cutaneus  ope  emplastri  adhaesivi  leniter  agro  suo  novo 
apprimitur.  Spatium  triangulare  externum  (ade),  quod 
post  transplantationem  factam  cute  caret,  linteo  carpto 
obtegitur.  Cura  subsequens  respicit  inflammationem  et 
cavet,  ne  pus  sub  lobo  inclusum  remaneat. 

Exposita  haec  operatio  prae  ceteris  hanc  obtinet 
praestantiam,  ut  lobus  transplantatus  partibus  vicinis  in- 
tegris permagna  cum  basi  adhaereat,  ut  vasorum  sat 
magnae  copiae  ad  circulationem  sustinendam  parcatur," 
accidit,  ut  in  lobo,  quum  circa  axem  non  volvatur , tor- 
sio vasorum  non  adsit,  qua  circulus  sanguinis  interrumpi 
possit.  Ilaec  sunt  momenta,  quae  successum  hpjus  ope- 
rationis certiorem  quam  aliarum  reddunt,  nam  lobus 
melius  nutritus,  secundum  observationes  hucusque  factas,- 
gangraena  non  deletur,  nec  agglutinatio  tam  facile  ery- 
sipelate turbatur.  Cutis  transplantata  statim  post  ope- 
rationem arctius  agro  adjacet;  propterea  fit  agglutinatio 
subsequens  non  solum  in  marginibus,  sed  etiam  magis 
quam  post  aliam  cncheiresin  ex  planitie.  Exspectes 
marginem  lobi  superiorem,  qui  conjunctiva  connectitur 
secundum  legem,  ex  qua  partes  diversae  structurae  com- 

fnercium  organicum  non  facile  ineunt,  non  accrescere 5 
lecl  observationes  omnium  hujus  operationis  casuum  rem 
iliter  docent.  In  cicatrisatione  plagae  juxta  oculum  rc- 
ictae  margo  lobi  transducti  liber  sensim  extrorsum 
rahitur,  quo  fit,  ut  lobus  ad  latus  aliquid  tendatur,  et 
>ost  sanationem  laevius  aegro  adjaceat;  quod  aliter  se 
labet  in  operatione,  quam  Fricke  commendat.  Prae- 
;crca  non  remanent  deformes  cicatrices  in  palpebra  nova. 
Si  respexeris,  quomodo  Fricke  lobum  formet  et  trans- 
lucat,  elucebit,  in  defectu  anguli  internae  vel  mediae 
palpebrae  ejus  operationem  instituendam  non  esse;  en- 
:heiresis  autem  Die  ffen  b ach  i i in  unoquoque  casu  ad- 
hiberi potest. 

Peters,  quo  loco  de  operatione  Dieffenba cliii 
lisserit,  amissionem  tarsi  parvi  esse  momenti  putat,  quia 
Zeis  in  palpebra  inferiore  tarsuin  adesse  negaverit.  Ut 
lamina  cartilaginea  ibi  desit,  certe  tamen  limbum  adesse 
elasticum  concedere  debemus,  qui,  uti  verbis  Re  ili  i (1) 
utar,  «palpebram  stabilit,  expandit,  impeditque,  quomi- 
nus partes  ipsius  molles  corrugentur  et  de  sede  dislo- 
centur.a  Praeterea  dicit  Peters,  palpebram  novam  ob 
majorem  rigiditatem  collabi  non  posse;  sed  etiamsi  pri- 
mum per  tempus  cutis  transplantata , a priori  crassior 
ac  rigidior,  palpebram  novam  sustineat,  jure  tamen  du- 
bitare licet,  rem  in  posterum  ita  se  habituram  esse,  om- 
nes enim  partes  membranaceae  transplantatae  sensim 
sensimque  earum  nanciscuntur  naturam,  quarum  ad  vicem 
accesserunt.  (Aegrotus,  cui  Wutzcr  synechiae  iridis 
totalis  causa,  laminam  corneae  in  seleroticae  fenestram 
I transplantaverat,  pro  tempore  visum  nactus  est;  sed  sen- 

r — 

(1)  Joliann  Clirist.  Reil,  memorabilium  clinicorum  Fasc 
IV,  Halae  1795. 

sim  sensimque  fasciola  impcllucida  albidaqnc  facla  ct 
denique  naturam  sclcroticae  assumsit,  ct  aeger  miserri- 
mus magis  videre  non  potuit  quam  antea.)  Id  quod  ex-, 
sudatum  est  inter  cutem  transplantatam  et  conjunctivam, 
in  tempus  maxime  resorbetur.  Hac  ex  ratione  praesu- 
mendum est,  palpebram  per  transplantationem  restitutam 
in  tempus  tenuiorem,  plicatam  et  normali  similiorem 
reddi;  si  in  hoc  ejus  statu  limbus  solus  tarsi  margina- 
lis adest,  palpebra  nova,  uti  normalis,  inter  eum  et  ge— 
nam  tamquam  velamentum  expansa  sustentatur ; sin  au- 
tem tantum  illud  fulcrum  elasticum  dcest,  palpebra  cor- 
rugabitur et  collabetur.  Interrogamus  praeterea  cum: 
aliis,  quomodo  palpebra  superior,  deficiente  puncto  mu- 
sculi adhaesionis,  tolli  possit.  Jam  Celsus  dicit:»  car- 
tilago non  laedatur,  nam  si  ea  incisa  est,  palpebra  con- 
cidit, neque  attolli  postea  potest.*  Motus  palpebrae, 
qui  simul  cum  actione  musculorum  faciei  vicinorum  ori- 
tur, est  valde  exiguus;  humectatio  praeterea  bulbi  suf- 
ficiens fieri  non  potest,  nisi. per  contractionem  laminae 
interna  rima  palpebralis  coerceatur  et  bulbus  in  glandu- 
lam lacrymalem  reprimatur.  Ammon  (I),  qui  primus- 
hancce  operationem  in  palpebra  superiore  instituit,  ipse 
ait  hanc  postea  eam  formam  praebuisse,  aesi  ptosi  esseti 
affecta.  At  Fricke  (2)  qui  musculo  ct  tarso  parcit, 
refert,  aegrotum,  cui  restituerat  palpebram  superiorem, 
paullo  post  operationem  eam  movere  potuisse;  ct  nos 
ipsos  eadem  observatio  in  casu  postea  describendo  (VI) 
non  effugit.  Omnia  haeccc  nobis  mandant,  ut  continui- 
tatem tarsi,  limbi  saltem  marginalis  quantum  fieri  po- • 

(1)  Doctor  Aug.  Friedr.  v.  A m mons  Zeitschrift  fUr  die 
Oplithalmologie.  Band  IV.  Heft.  4,  1035 

(2)  Die  Bildung  neuer  Augenlieder  (Blepliaroplaslik.)  r.  Dr. 
J.  C.  G.  Fricke,  Cap.  I.  Hamburg  1029. 

tcst,  conservemus.  Defectus  tarsi  partialis  non  magnum 
jfgignit  detrimentum,  si  partes  vivificatae  ita  conjungun- 
tur, ut  in  posterum  per  telam  fibrosam  internatam  con- 
tineantur ; nam  ut  Jaeger  contendit,  in  unoquoque  en- 
tropio majori  ambitu  tarsus  curvatus  est,  quod  ad  tol- 
lendum auctor  illam  partem  justo  majorem  excidit.  Si 
vero  totus  tarsus  et  ipse  limbus  liber  deperditus  est, 
de  blepharopoiisi  non  amplius  sermo  esse  potest;  nam 
conjunctiva  vel  simul  c,\  eadem  causa  deleta  est,  vel 
fulcro  deficiente  in  glomerulum  convoluta  nec  usui  apta 
apparet.  Lobus  transplantatus  hoc  in  casu  cum  margi- 
nibus solummodo  conjunctionem  physiologicam  inire  po- 
test, et  deest  conglutinatio  planitiei.  Etiamsi  hic  con- 
nexus cum  partibus  vivis  ad  nutritionem  lobi  sufficiat, 
tamen  haec  palpebra  nova  in  cicatrisatione  planitiei  sau- 
ciatae in  se  contrahitur  et  in  bulbum  vertitur,  magis 
ergo  irritamentum  quam  tutela  fit  oculi.  Ammon  qui- 
dem casum  nobis  refert,  in  quo  deficiente  conjunctiva 
secundum  hanc  methodum  operationem  instituit  et  eo 
cum  successu,  ut  neque  irritatio  bulbi,  neque  corruga- 
ti°  palpebrae  novae  subsequeretur:  sed  eadem  in  descri- 
ptione commemoratum  invenimus,  symblepliaron  reman- 
sisse, quod  rem  declarat. 

Defectus  ciliorum  et  deletio  unius  puncti  lacrymalis 
detrimenta,  quae  operatio  D i efferi  bachii  secum  fert, 
respicienda  quidem,  sed  minoris  momenti  sunt.  Nam 
illud  in  entropio  sine  ulla  turbatione  functionis  oculi 
| sequente  procreamus;  canaliculum  lacrymalcm  nemo  de- 
lebit, nisi  haec  palpebrae  pars  jam  peccet;  hac  vero 
destructa  vel  degenerata,  simul  stcnochoria  canaliculi 
acrjmalis  adest,  quae  eodem  modo  defluxum  lacrymarum 
mipcdit,  ac  si  omnino  deficiat. 

Videmus,  si  omnia  illa  comprehendimus,  operatione 

D i effon  bacliii  non  solum  defectum  palpebrae  tegi, 
sed  etiam  justam  debitamque  formam  ci  perfectius  reddi, 
quam  per  ullam  aliam  cnchciresin.  Quum  vero  utrum- 
que,  quod  in  blepbaropoesi  aeque  atque  aliis  in  artibus 
plasticis  respiciendum  est,  optime  assequamur,  operatio- 
nem D i e ffen  b ach  i i ad  summum  hucusqne  fastigium 
pervenisse  concedere  debemus.  Sed  aliorum  methodi 
propterea  negligendac  non  sunt;  nam  ingeniosi  chirurgi 
est,  ex  omnibus  illis  propriam  sibi  creare  viam,  qua 
optime  in  casu  objecto  ad  finem  optatum  se  venturum 
putat. 

Restat,  ut  methodis  operationis  expositis,  nonnullos 
casus  in  clinico  Bonnensi  observatos  adnectam,  quos  il- 
lustrissimus Wu  tz  er,  praeceptor  meus  maxime  veneran- 
dus, describehdi  mihi  veniam  dedit. 

CASUS  NONNULLI  IN  CLINICO  BONNENSI  OB- 
SERVATI. 

Cas.  I. 

Joh  annes  Latz,  puer  undecim  annorum,  in  pago 
Fiissenig  natus,  qui  bonam  demonstravit  corporis  consti- 
tutionem, combustione  faciei  in  oculo  dextro  et  palpe- 
brae superioris  et  inferioris  ectropium  sibi  contraxit. 
Quapropter  aeger  die  vigesimo  Junii  3ICCCXXIY  . in  cli- 
nicum chirurgicum  Bonnense  receptus  est.  Operatio, 
quum  cura  praeparativa  non  requireretur,  jam  die  se- 
quente ab  111.  professore  Wulzer  suscepta  est.  Inci- 
sione transversali  per  cicatricem  palpebrae  inferioris  fa- 
cta ct  labiis  vulneris  distractis,  secundum  consilium  a 
Frickc  datum,  lobus  cutaneus  ex  regione  temporali  in 
aegrum  cute  privatum  translatus  est.  Excepta  parte 
versus  nasum  extrema,  quae  gangraena  delebatur,  brevi 
tempore  lobus  jamjam  agglutinatus  erat.  Die  Julii  XIV. 

; ex  tota  crassitlc  palpebrae  superioris  justo  latioris  fa- 
sciola triangularis  excisa  est,  cujus  basis  in  margine 
palpebrali  jacebat  et  apex  versus  frontem  spectabat. 
Margines  vulneris  distantes  ligaturis  nodosis  conjuncti 
sunt.  Quatuor  post  hanc  operationem  hebdomadibus 
praeterlapsis  puer  ad  suos  remissus  est. 

Dic  Septembris  XII.,  quo  in  clinicum  regrediebatur, 
conditio  palpebrae  perfectam  post  cicatrisationem  haec 
fuit.  Lobus  transplantatus  in  formam  semiovatam  erat 
evolutus*,  sed  oculus  poterat  claudi.  In  palpebra  supe- 
riore ectropium  omnino  sanatum,  in  inferiore  pars  mar- 
ginis tarsalis  externa  paullulum  eversa  apparuit.  Pannus, 
qui  ante  operationem  corripuerat  corneam,  jamjam,  in 
caeruleam  nebulam  mutatus  erat. 

Cicatrix  tuberosa  in  loco  cutis  deficientis  postea 
per  excisionem  et  reunionem  marginum  remota  est. 

Cas.  II. 

E ngelb  c r t u s S choe  n b erg,  infanti  annorum  VI., 
post  combustionem  dimidiae  fere  faciei  eximia  palpebrae 
inferioris  dextrae  eversio  remanserat.  Quum  die  Septem- 
bris XXV.  in  clinicum  Bonnense  receptus  esset,  ob  ma- 
gnum defectum  palpebra  recludi  non  potuit,  ita  ut  fun- 
ctio ejus,  jam  valde  turbata,  hoc  in  statu  rerum  brevi 
periret.  Proptcrea  III.  W utzcr  coactum  se  vidit,  ope- 
rationem suscipere,  quanquam  praeter  aetatem  infanti- 
lem inepta  temporum  cutis  conditio  prognosin  valde  in- 
faustam redderet;  lobum  vero  sumere  non  potuit,  nisi 
cicatricibus  obtectum.  Instituta  operatio  est  die  quinio 
mensis  Octobris. 

Incisione  margini  orbitali  parallele  ducta , et  labiis 
vulneiis  satis  disparatis,  lobum  magnitudine  illius  de- 
fectus in  temporibus  circumcidit,  et  a fundo  solutum 

transtulit  in  planitiem  palpebrae  sauciatam,  ubi  eum 
marginibus  vulneris  conjunctus  est. 

Pulcherrimam  palpebra  nova  demonstravit  formam 
sed  inflammatio  nimia  subsequens,  quae  neque  frigori 
neque  hirudinibus  cessit,  paullo  post  exit  in  gangrae- 
nam, qua  maxima ‘cutis  transplantata  deleta  est.  Deinde 
fasciola  quatuor  lineas  longa,  quae  ad  angulum  exter- 
num remanserat,  ac  firme  accreverat,  ope  emplastrorum  i 
conglutinantium  per  longum  tempus  introrsum  tracta  i 
est,  quo  factum  ut  haec  pars  cum  cicatrice  palpebrae 
lata  oculum  fere  omnino  clauderet.  Hoc  in  statu  ex 
clinico  puer  dimissus  est.  Etiamsi  hac  operatione  forma 
opfata  non  esset  producta,  tamen  functio  oculi,  id  quod 
majoris  est  momenti,  conservata  est. 

Cas.  III. 

Petrus  Jenner,  agricola,  vigesimum  septimum 
agens  annum,  in  pago  quodam,  ad  Ahr  fluvium  sito,  na- 
tus, quum  ex  infantia  epilepsia  laboraverat,  in  acces- 
sione hujus  morbi  in  ignem  flagrantem  incidens,  totam 
faciem  miserum  in  modum  combussit. 

Dic  septimo  Januarii,  quo  in  clinicum  receptus  est, 
palpebra  inferior  cum  angulis  oculi  dextri  cicatrisationc 
finita  ita  diversa  atque  detracta  apparuit,  ut  conjunctiva 
planitiem  semicircularem  rubram,  quinque  lineas  in  ra- 
dio tenentem  offerret. 

Propter  detractionem  angulorum  palpebra  superior 
deorsum  ita  pependit,  ut  infra  eam,  etsi  quam  maxime 
fieri  potuit  sublatam,  tamen  ne  dimidia  quidem  pars 
bulli  conspiceretur.  Eadem  fere  conditio  fuit  oculi  si- 
nistri, sed  non  tantum  obtinuit  gradum. 

Cutis  in  cirduitu  oculi  ubique  cicatricibus  erat  ob- 
tecta. 

Dio  Januarii  X.  111.  Wuizcr  dextro  latere  operationem 
; blepharoplastices  instituit.  Conjunctiva  sectione  trans- 
versali prope  marginem  tarsalem  acute  et  dein  partibus 
subjacentibus  soluta  assistente  ad  bulbum  sustinebatur; 
quo  facto  operator  lobulum  cutis  formam  illius  defectus 
referentem;  sed  magnitudinem  ejus  aliquid  superantem 
ita  in  temporibus  circumcidit,  ut  apex  in  osse  malari 
jaceret,  stilus  integer  sat  magnus  in  directione  arcus 
zygomatici  decurreret.  Isthmo  illo  inter  lobum  et  angu- 
lum oculi  internum  sito  exciso,  cutis  transplantanda  a 
fundo  soluta  super  hanc  viam  ad  locum  cute  privatum 
traducta,  ibique  per  suturam  nodosam  affixa  est.  In 
usu  remediorum  antiphlogisticorum  nimia  reactio  trau- 
matica exorta  non  est;  sed  sensim  apparuerunt  sympto- 
mata nervosa,  quae  infuso  artemisiae  et  thea  ex  floribus 
chamomillae  suppressa  sunt. 

Die  Febr.  X,  simili  modo,  ut  in  dextra,  etiam  in 
sinistra  palpebra  inferiore  instituta  est  operatio. 

Die  ejusdem  mensis  XVIII.  aeger  insultum  epilepti- 
cum et  in  eo  laesionem  palpebrae  superioris  sinistrae 
passus  est. 

Die  Febr.  XXIV.  ex  tota  palpebra  inferiore  dextra, 
quae  nimis  lata  ita  dependebat,  ut  bulbum  non  tangeret, 
lobus  triangularis,  cujus  basis  dextrorsum  jacebat,  exci- 
sus est,  et  loco  aliquantum  elevato,  crura  trianguli  deor- 
sum concurrentia,  per  suturam  cruentam  conjuncta  sunt. 
Ad  vesperam  febricula  cum  symptomatis  gastricis  appa- 
ruit, et  die  sequente  erysipelas  erupit,  quod  brevi  tem- 
pore totam  faciem  occupavit.  Caput  justo  longe  calidius 
erat,  lingua  aliquid  obtecta,  auditus  difficilis,  et  pulsus 
radialis  sat  durus  et  plenus  ictus  numerabat  centum  vi- 
gmti.  Adhibita  est  vcnacscctio  sanguinis  Lb.  I.,  et  ad 
vesperam  unc  \ III.  evacuatae,  praeterea  hirudines  medi- 

cinales  No.  X.  ad  frontem  applicatae  sunt;  ad  usum  in- 
ternum omni  trihorio  dosis  gr.  jj.  hydrargyri  mur.  mit.l 
porrecta  est.  Hac  in  cura  sensim  sensimque  ad  quar- 
tum usque  diem  mensis  Martii  omnia  symptomata  et 
localia  et  febrilia  evanuerunt,  et  palpebra  inferior  reso- 
luta duabus  ligaturis,  ad  sanationem  usque  in  situ  justo- 
retenta  est.  Palpebrae  postea,  paullulum  quidem  evolu- 
tae, formam  tamen  praebuerunt  bonam  et  oculum  plane' 
obtexerunt,  lloc  in  statu  die  X.  Martii  is  qui  antea  mi- 
serrimus et  ab  omnibus  vitatus  erat,  societati  humanaci 
redditus  est. 

Cas.  IV. 

Hc  uricus  Zachary,  rusticus  annorum  L,  robus-- 
tus  ac  bene  nutritus,  in  prima  aetate  inter  alios  morbos- 
infantiles  variolas  superavit;  restitit  exinde  ad  annum  i 
XIV.  dispositio  ad  affectiones  palpebrarum.  XVIII. 
agens  annum  febri  nervosa  correptus,  sed  plane  retitutus- 
est.  A scabie,  qua  infectus  est  anno  aetatis  XXV.,  usu 
remediorum  consuetorum  octo  post  dies  liberatus  est. 
Inflammatio  oculi  traumatica,  quam  passus  est  anno  XL1I., 
cura  antiphlogistica  debellata  quidem  est,  sed  remansit' 
exinde,  ut  aegrotus  contendit,  debilitas  visus;  sequenti 
anno  praeterlapso  in  palpebra  inferiore  ejusdem  oculi 
prope  angulum  externum  post  levem  inflammationem 
apparuit  nodulus,  qui  per  annos  sine  doloribus,  aliisvc 
molestiis  aegri  eadem  in  conditione  perstitit.  Quum  vero 
ante  annum  dimidium  hoc  tuberculum  crescere  inciperet, 

et  paulo  post  alter  in  angulo  ipso  oriretur  tumor  cum 
illo  confluens,  consilium  quaesivit  medici  ; sed  postquam 
remediis  ab  hoc  praescriptis  per  aliquod  tempus  usus 
erat,  auxilium  petiit  a Clinico  Bonnensi  chirurgico,  in 
quod  dic  XIV.  receptus  est. 

Palpebra  inferior  dextra , potissimum  pars  ejus  ex- 

! terna  ciliis  privata  atque  eversa  apparuit.  Exploratio 
docuit,  hanc  deformitatem  ortum  ducere  ex  tumore  in- 
ter laminas  sito,  qui  tertiam  partem  palpebrae  inferioris 
occupaverat,  et  in  angulo  externo  profunde  inter  conjun- 
tivam  et  orbitam  penetrarat ; tactui  se  praebuit  ille  durum 
tuberosum  ct  cum  cute  palpebrae  ceterum  normali  con- 
cretum, sed  neque  sponte,  neque  sub  digito  explorante 
dolcbat.  Functionem  bulbi  ad  latus  pressi  aeger  eandem 
non  esse  contendit,  atque  bulbi  sinistri.  Quum  functio 
majoris  dignitatis  nulla  in  corpore  turbata,  et  hanc  ob 
rem  cura  praeparativa  indicata  non  esset;  jam  die  se- 
quente exstirpatio  hujus  parasitae,  in  qua  unica  salus, 
ab  111.  Wutzcr  instituta  est. 

Primum  incisio  pollicis  dimidii  ex  angulo  oculi  ex- 
terno super  tumorem  extrorsum  ducta  ct  cutis  ab  eo 
soluta  est.  Deinde  operator  inter  integumenta  et  bul- 
bum, ab  assistente  ope  tenaculoruin  chirurgicorum  dis- 
paratum, cultro  usque  ad  glandulam  lacrymalem  pene- 
trans omnia  degenerata  excidit,  sed  caute  ne  bulbum  aut 
glandulam  sanam  laederet.  Quo  facto  duas  fecit  sectio- 
nes, medio  fere  margine  tarsali  incipiens,  deorsum  con- 
currebant et  omnia  degenerata  includebant.  Triangulum 
ita  formatum  a conjunctiva  cultro  removit.  (Accuratior 
parasitae  exploratio  certiorem  fecit  naturam  ejus  scir- 
rliosam.)  Etfusione  sanguinis  aqua  frigida  sedata,  ope- 
rator incisionem  cx  angulo  oculi  jam  factam  ad  tempora 
prolongavit;  tum  cx  fine  illius  alteram  instituit  incisio- 
nem ejusdem  longitudinis  ct  directionis  cum  crure  tri- 
anguli illius  externo.  Lobum  quadrangularem  tribus 
bis  lineis  designatum  usque  ad  basin  a partibus  subja- 
centibus solvit.  Solutum  transtulit  ad  palpebram,  ibi- 
que  aptavit  ita,  ut  per  ligaturas  nodosas  primum  mar- 

gincm  palpebralem  restitueret,  deinde  marginem  lobi  in- 
ternum adjungeret  et  postremo  angulum  formaret  inter- 
num. Margines  plagae,  cui  cutis  defuit,  quam  maxime 
fieri  potuit,  suturis  circumvolutis  contraxit;  loco  huic 
sauciato  relicto  linteum  carptum  impositum  est;  palpe- 
brae bulbo  appressae,  nec  alia  vincula  chirurgica  appli- 
cata sunt. 

Cura  subsequcns  fuit  antiphlogistica , ad  vesperam 
modo  apparuit  febricula.  Die  XVI.  erysipelas  dimidiam 
fere  corripuit  faciem,  quod  partim  in  epithematis  frigi- 
dis adhibitis,  partim  quoque  in  nimia  tensione  habuit 
causam.  Itaque  hirudines  decem  infra  processum  mas- 
toideum applicatae  sunt,  nec  ephiteinata  diutius  adhibita. 
Alvus  laxa  reddita  est. 

D ie  XVII  nonnullae  ligaturae  versus  nasum,  duae 
quoque  ad  angulum  oculi  perscissionem  minabantur,  haud 
dubie  ob  nimiam  lobi  transplantati  tensionem,  per  con- 
tractionem vulneris  temporalis  productam.  Propterea 
ligaturae  ad  angulum  vulneris  hujus  inferiorem,  nonnullae 
quoque  ad  pontem  remotae  sunt;  conglutinatio  hoc  loco 
tam  solida  fuit,  ut  una  tantum  ligatura  partes  continerentur. 
Ad  vesperam,  febri  iterum  crescente,  applicatio  hirudi- 
num repetita. 

D ie  XVIII.  erysipelas  decrevit,  sed  infra  vulnus  in 
temporibus  tumescentia  inflammatoria  magis  acuminata 
exstitit.  Cataplasmata  proinde  huic  loco  imposita  sunt. 

Dic  XIX.  ex  abscessu  puris  sat  magna  copia  in 
vulnus  temporum  evacuatur,  cataplasmata  continuantur. 

Die  XX.  ligatura  in  angulo  ultima  removetur;  pons 
hoc  loco  firme  adhaeret.  A quo  extrorsum,  ubi  usu  ca- 
taplasmatum paululum  sc  solvit,  rcunio  per  emplastra  ad- 
haesiva sustinetur. 


Die  XIV.  suppuratio  cessavit;  granulatio  ubique 
progreditur. 

Dic  Martii  II.  lobi  cutis  angulum  oculi  constituen- 
tis cicatrisationc  contracti  et  firme  conjuncti  inveniuntur. 

Dic  V.  Mart.  quo  aeger  sanatione  vulneris  tempo- 
rum perfecta  ad  suos  remissus  est,  conditio  oculi  ta- 
lis fuit,  ut  nisi  ex  rubore  cicatricum  id  videre  non  po- 
tuerit, quod  in  eo  factum  sit. 

Cas.  V. 

Antonius  Busch,  rusticus  Ersdorfensis , LII. 
anuum  agens,  vir  fuit  robustus,  ct  uti  adfirmavit,  sem- 
per  sanus,  sed  proximos  per  annos  se  satis  magnam 
spiritus  frumenti  mensuram  consumsisse  non  negans.  In 
blepharitide  catarrhali,  quam  ante  aliquot  annos  refrige- 
rio sibi  contraxit,  neglecta  reportavit  crassitiem  margi- 
nis palpebralis  cum  secretione  perversa  glandularum 
Mcibomii,  unde  perpetuo  pruritu  vexabatur.  Ante  an- 
num dimidium  externa  in  palpebra  inferiore  oculi  dextri 
nodulum  animadvertit  urentem  atque  rubrum,  qui  non- 
nullis diebus  praeterlapsis  perrupit  et  in  ulcus  transiit. 

Quum  remedia  domestica  in  morbum  adhibita  op- 
tatum successum  non  proferrent,  aeger  die  Aprilis  XIV 
in  clinicum  nostrum  se  contulit. 

Ulcus,  quod  signa  monstrabat  canccris  cutanei,  di- 
midium externum  palpebrae  inferioris  dextrae  occuparat, 
et  illaesis  partibus  subjacentibus  cutem  ad  marginem  us- 
que deleverat. 

111.  Wutzer  operationem  sic  incepit,  ut  in  palpe- 
bra triangulum  circumcideret,  cujus  basin  margo  palpe- 
bralis formabat,  cujusque  crura  deorsum  in  apicem  con- 
currentia cutim  degeneratam  determinabant,  llunc  lo- 
bum deinde  tcnaculo  prehensum  simul  cum  partibus  sup- 

sitis  degeneratis  cultro  removit.  Tum  ex  angulo  oculi 
versus  arcum  zygomaticum  incisionem  fecit,  quae  longi- 
tudine marginem  palpebralem  sauciatum  pallulum  super- 
abat, et  ex  puncto  illius  extremo  alteram  duxit,  quae  pa- 
rallelum cum  crure  trianguli  habebat  decursum.  Fascio- 
lam quadrangularem  ita  circumscriptam,  a fundo  suo 
solutam,  in  spatium  illud  triangulare  transtulit  et  agro 
suo  novo  adjunxit,  ita  ut  primum  in  margine  palpebrali, 
deinde  in  laterali  suturam  nodosam  perficeret.  Angulos 
vulneris  remanentis  ligaturas  nonnullas  circumvolutas  pau- 
lulum contraxit.  Lobus  transplantatus  tam  accurate  ad- 
aptatus est,  ut  jam  tribus  diebus  interjectis  non  solum 
inter  margines,  sed  etiam  superficies  congruentes  con- 
nexus adesset  organicus. 

Remotis  ligaturis  sub  apice  lobi  interno,  tanquam 
sub  ponte  foramen  apparuit  suppurans,  quod  filum  per- 
scindens ibi  reliquerat;  brevi  tempore  usu  lapidis  infer- 
nalis per  granulationem  occlusum  est. 

Die  XXX.  ejusd.  mens.,  quo  vulnus  temporum  sa- 
natum erat,  aeger  c clinico  dimissus  est.  Quum  post 
annum  dimidium  cum  viderem,  rei  tantum  peritus  pal- 
pebram hanc  artificialem  cognoscere  potuit. 

Cas.  VI. 

J.  S.  vir  XXX  annorum,  cujus  consanguinei  omnes 
scrophulosi  laboraverant,  et  una  praeterea  soror  ab  in- 
fantia ad  aetatem  adultam  pertinaci  exanthemate  leproso 
erat  affecta,  ipse  saepissime  eruptione  in  cute  vesiculosa 
et  furunculis  invadebatur,  dispositionem  demonstrantibus 
in  ulcera  atonica  transeundi;  eodem  modo  vulnera  for- 
tuito accepta  semper  sanationi  obstabant,  et  facile  in 
exulcerationem  exibant.  Ris  quoque  gonorrhoea  infe- 
ctus est;  sed  curam  radicali  adhibita,  se  nunquam  syui- 

Iptomata  secundaria  passum  esse  asseveravit.  Hujus 
sacculi  XXXV  anno,  quum  in  sella  dormiens  ante  ignem 
sederet,  factum  est,  ut  aeger  in  flammam  ardentem  in- 
cideret, et  permultas  corporis  partes,  inter  eas  quoque 
faciem  combureret.  Morbo  posthac  occupatus  est  gra- 
vissimo, qui  tres  per  menses  eum  in  lecto  retinuit.  Ul- 
cera inde  aborta  per  longum  tempus  omnibus  remediis 
in  usum  vocatis  pertinaciter  obstituerunt  et  unum  super 
os  sternale,  quod  fundum  habebat  obscurum  facile  san- 
guinantem, et  circuitum  laxum  atque  violaceum,  post 
annum  demum  ad  sanationem  traductum  est.  Ex  cica- 
trisatione  vero  faciei  eximiam  palpebrarum  eversionem 
acquisivit.  Insuper  illam  calamitatem  caecitas  insecuta 
est  perfecta;  in  oculo  sinistro  brevi  post  functio  rediit, 
sed  dextro  in  oculo  inflammatione  debellata  visus  obne- 
bulatio  remansit.  Ante  nonnullos  annos  aeger  ad  malam 
illam  indolem  cutis  sanandam  per  menses  aestivos  bal- 
neis salinis  Crucinacensibus  usus  est,  et  postea  curam 
Zittmanni,  sanguinem  mundantem,  subiit. 

Dic  mens.  Maji  VIII  aegrotus  morbi  illius  oculorum 
causa  auxilium  petiit  ab  111.  Wutzer. 

Conditio  oculorum  tum  temporis  haecce  fuit:  in  la- 
tere sinistro  palpebra  et  superior  et  inferior  exiguum 
gradum  ectropii,  ex  cicatricibus  cutis  producti,  ostendit: 
bulbus  obtegi  potest,  nec  ipse  laborat.  In  toto  oculi 
dextri  circuitu  observantur  cicatrices  ex  combustione  illa 
superstites;  et  maxima  carum  media  in  palpebra  superiore 
tantum  efficit  culis  defectum,  ut  margo  palpebralis  a supra- 
orbitali, si  oculus  est  apertus,  lineam,  si  clausus,  tres  lineas 
distet.  Hoc  ex  loco  ad  angulos  oculi  cicatrices  sunt 
parciores.  Tertia  pars  supercilii  dccst.  Media  in  pal- 
pebra sublata  conjunctiva  ejus  in  latitudine  lineae  per- 
spicitur. Cutis  regionis  temporalis  cicatricibus  obtecta, 

sed  in  angulum  oculi  externum  hoc  non  agit.  In  pal- 
pebra inferiore  pars  tantum  interna  ita  est  diversa,  ut 
conjunctiva  in  latitudine  lineae  appareat.  Ubi  aeger 
quam  maxime  potest  oculum  claxulit,  media  in  rima  mar- 
gines palpebrales  tres  lineas  distant;  sed  contractione 
ni.  sphincteris  interni  plicae  conjunctivae  eversae  tanto- 
pere appropinquant,  ut  spatium  magnitudine  tantum  len- 
tis, quod  mediae  corneae  respondet,  non  claudatur.  Con- 
junctiva palpebralis,  minus  bulbum  obducens,  est  evoluta 
et  rubra.  Transgrediuntur  ex  hac  complura  vasa  rubra 
injecta  ad  maculam  in  cornea  coeruleam.  Oculus  tem- 
pore matutino  muco  conglutinatus  est.  Iridis  reactio  in 
lucem  sensilitatem  monstrat  adauctam;  parum  tantum 
doloris  adest.  Visus  reccntiore  ex  tempore  magis  est 
turbatus,  ita  ut  aeger  per  longum  interstitium  fere  ni- 
hil, nec  propinquarum  rerum  circumferentiam  clare  di- 
stinguere posset. 

Quum  aeger  ceterum  se  sanum  esse  diceret,  et  in- 
super dubium  non  esset,  quin  omnia  remedia  perstante 
causa  degenerationem  progredientem  impedire  non  pos- 
sent, 111.  Wutzer  die  X.  Maji  MDCCCXL.  in  palpebra 
superiore  dextra  operationem  blepharopiasticcs  suscepit. 

Abrasa  parte  supercilii  externa  operator  primum 
scalpello  incisionem  instituit  in  palpebra  superiore,  ex 
angulo  externo  per  cicatrices  ad  internum  decurrentem, 
quae  directionem  habuit  cum  margine  palpebrali  paral- 
lelam, sed  lineam  ubique  ab  ea  unam  erat  remota ; caute 
deinde  partes  subjacentes  ad  conjunctivam  usque  persci- 
dit. Quo  facto  lobum  novae  palpebrae  delineavit  ejus- 
dem formae,  quam  plaga  illa  demonstrabat , postquam 
marginem  palpebralem  in  situm  justum  detraxerat;  sed 
longitudine  et  latitudine  cutis  ita  definita  agrum  suum 
novum  exspectandae  contractionis  causa  aliquid  supera- 

vit.  Hunc  in  finem  e tcmporHbus  lineam  duxit  fere  re- 
ctam, deorsum  ad  angulum  oculi  externum  pergentem, 
codemquc  deinde  ex  puncto  alteram  magis  curvatam, 
neque  tam  profunde  descendentem  descripsit.  Cujus  finis 
a fine  alterius  lineae  quatuor  lineas  erat  remotus.  Cu- 
tis lobum  ita  circumscriptum  simul  cum  tela  cellulosa 
subjacente  usque  ad  pontem,  juxta  angulum  oculi  situm, 
per  isthmum  inter  crus  lobi  et  vulnus  palpebrae  exci- 
sum transduxit  in  agrum  suum  novum,  ibique  hunc  in 
modum  adjunxit  ut  primum  margines  respondentes  su- 
periores per  octo  ligaturas  nodosas,  et  tum  marginem 
lobi  inferiorem  cum  fasciola  cutis  ad  marginem  palpe- 
bralem relicta  per  ligaturas  septem  connecteret.  Mar- 
gines plagae  in  temporibus  cute  privatae  ope  suturae 
circumvolutae  contraxit.  Palpebrae  post  operationem 
per  splenia  conglutinantia  clausae  tenebantur,  et  lintea 
plicata,  super  glaciem  frigida  facta,  iisdem  imponebantur. 

Dic  postero  aeger  bene  se  habuit:  tumescentia  pal- 
pebrae novae  fuit  exigua  et  caloris  iu  ea  parum  adfuit, 
ita  ut  frigus  sanationem  injucundam  faceret.  Alvus  hoc 
die  non  deposita  est. 

Die  XII.  per  noctem  somnus  inquietus  et  multis  in- 
somniis turbatus  erat;  signa  congestionis  in  caput  ex- 
stant. Palpebra  nova  magis  tumescit;  color  ejus,  prae- 
sertim partis  internae,  violaceus,  sitis  est  adaucta,  ap- 
petitus ciborum  imminutus.  Porrigitur  ad  alvam  laxan- 
dam solutio  nairi  sulphurici  in  infuso  foliorum  Sennae. 
'Sequuntur  sedes  nonnullae. 

Die  XIII.  Melius  quidem  hac  nocte  patiens  dormi- 
vit, sed  tumor  palpebrae  ad  majorem  gradum  provectus 
est.  Fasciola  cutis  ad  marginem  tarsalem , quacum 
margo  inferior  palpebrae  novae  conjunctus  est,  imprimis 
dimidium  ejus  internum,  colorem  habet  obscure  caeruleum; 

erysipelas  apparet  in  tempore  laeso.  Ligaturae  liis  lo- 
cis removentur;  instar  earum  emplastra  anglicana  ap- 
plicantur. 

D ie  XIV.  Erysipelas  minutum  est.  Vulnus  produ- 
cit granula.  Fasciola  illa  est  emortua.  Tumor  palpe- 
brae novae  idem,  rubor  ad  apicem  internum  fit  fuscior. 

D ie  XV.  Quadrans  lobi  internus  est  gangraenosus; 
ligaturae  ex  hac  parte  removentur.  Epithemata  adhi- 
bentur ex  infuso  florum  chamomillae.  Aeger  queriturr 
de  dolore  prope  anum.  Exploratione  cognoscebatur  fu- 
runculus hujus  loci,  in  quem  cataplasmata  emollientia . 
impenduntur. 

Die  XVI.  Furunculus  perrupit,  ex  quo  parum  os- 
tendit irritationis.  Cataplasmatis  allium  sativum  additur. 
Aeger  saniorem  se  sentit.  Gangraena  palpebrae  est  ter- 
minata, formatur  ibi  crusta.  Reliquae  ligaturae  remo- 
ventur, duae  partes  palpebrae  artificialis  accretae  sunt. 
Vulnus  in  temporibus  cuticula  caerulea  tenuissima  est: 
obtectum. 

Die  XVII.  Iu  cicatrice  regionis  temporalis  non- 
nullae vesiculae  albidae  inveniuntur.  In  furunculum  un- 
guentum digestivum  adhibetur,  sed  parum  ab  eo  puris- 
malae  indolis  secernitur. 

D.  XX.  Eschara  gangraenosa  est  soluta,  ulcus  re- 
manens naturam  offert  atonicam:  bis  in  diem  obtegitur 
linteo  carpto  sicco.  Oculus  clausus  tenetur,  ita  ut  pal- 
pebrae pars  accreta  ad  latus  internum  trahatur.  Vesi- 
culae illae  in  cicatrice  ulcera  formarunt.  Furunculus 
paulatim  sese  claudit. 

Die  XXIV.  Incipit  in  ulcere  palpebrali  melior  gra- 
nulatio. Cura  ejus  ad  finem  usque  eadem  manet.  Cica- 
trix in  tempore  unum  in  ulcus  mutata  est,  quod  fundum 
praebet  laxum,  violaceum,  facillime  sanguinantem,  ejus- 

tlcmque  indolis  circuitum.  IIoc  ulcus  quotidie  vis  vita- 
lis adaugendae  causa  lapide  infernali  tangitur.  Prae- 
terea imponitur  linteum  carptum,  ac  margines  ope  em- 
plastrorum admoventur.  Hebdomade  circiter  exinde  in- 
terjecta fundum  praebet  meliorem  et  pus  secernentem; 
sed  sanatio  perfecta  in  tempus  protrahitur. 

D ic  XIV.  m.  Junii  aeger  Bonnam  reliquit,  et  ad 
balnea  Crucinacensia  a Wutzer  commendata  prote- 
ctus est.  Conditio  oculi  tum  temporis  haec  fuit:  pars 
palpebrae  novae , bessem  totius  constituens,  praesertim 
ad  angulum  externum  tanquam  in  globum  evoluta  ap- 
paret, sed  bulbum,  interna  parte  exigua  excepta,  obte- 
git; ciliis  bene  directis  instructa  est.  Pars  superioris 
palpebrae  interna,  quamquam  cicatricem  sat  amplam 
produximus,  cum  eversa  parte  palpebrae  inferioris  re- 
spondente, sic  tantum  bulbum  occludit,  ut  laciniola 
(Streifchen)  bulbi  angusta  appareat;  cilia  ibi  sursum 
spectant,  palpebra  bene  tollitur.  Vulnus  in  temporibus 
non  plane  est  clausum. 

Quum  aegrum  post  annum  praeterlapsum  viderem, 
cicatrices  solidae  erant,  conditio  corneae  in  statum  me- 
liorem redierat,  ita  ut  aeger  res  propinquas  sat  clare, 
sed  minus  perspicue  remotas  distinguere  posset. 

VITA. 

Natus  suin  tl.  VII.  m.  Januarii  MDCCCXVII.  Linzii  ad  Rli. 
parentibus  Dr.  J o a n.  Mari.  Klein,  regio  physico,  et  Joanua 
e gente  Maiwurm,  quos 'adhuc  viventes  veneror.  Fidei  addi- 
ctus sum  catholicae.  Primis  litterarum  elementis  imbutus  pro- 
gymnasium  adii,  quod  Conlluenliae  tloret  directore  Dr.  Klein. 

Mense  Octobri  anni  XXXV.  teslimonio  maturitatis  instructus 
Monasterium  me  contuli,  ubi  in  numerum  civium  academicorum, 
nec  non  in  institutum  medico  - chirurgicum  receptus  per  duos  an- 
nos et  scientiis  philosophicis  ct  elementis  artis  medicae,  praeser- 
tim anatomiae  et  physiologiae  operam  navavi. 

Deinde  almam  universitatem  Bonnensem  petii,  ibique  a re- 
ctore magnifico  111.  Welck  er,  inter  cives  academieos  receptus  et 
a Decano  speciatissimo  111  Harless  in  medicorum  album  inscri- 
ptus, per  septem  semestria  hisce  interfui  praelectionibus: 

De  patliologia  et  therapia  generali,  de  morbis  psychicis,  et  an* 
tliropologia  apud  cl.  Nasse;  de  chirurgia  et  capitibus  clinicis  se- 
lectis, de  morbis  oculi,  de  anatomia  chirurgica  apud  III.  Wu  t z er; 
de  arte  obstetricia,  de  morliis  feminarum  et  puerorum,  de  instru- 
mentis obstetriciis  apud  111.  K ili  an;  de  patliologia  generali,  de 
syphiliticis  apud  111.  Albers. 

In  clinico  medico  et  propaedeutico  dux  mihi  fuit  111.  Nasse; 
in  clinico  chirurgico  ophtlialmiatrico,  nec  non  in  operationibus  chi- 
rurgicis instituendis  et  fasciis  chirurgicis  applicandis  111.  Wut- 
zer;  in  clinico  obstetricio  et  operationibus  obstetriciis  instituendis 
111.  K ili  an.  Praeterea  per  menses  XV.  in  clinico  chirurgico 
munus  assistentis  mihi  commissum  est. 

Mense  Majo  anni  praeterlapsi  Berolinum  me  contuli  et  a Re- 
ctore magnifico  111.  Lichtenstein  civibus  academicis  adscriplus 
et  a decano  spectatissimo  Beat.  Osann  inter  studiosos  medicinae 
receptus  sum.  Collegia,  quae  hucusque  audivi,  sunt:  de  analo* 
mia  pathologica  apud  111.  J.  Mulier;  de  historia  artis  medicae 
apud  111.  Hecker;  praeterea  Clinica  frequentavi  medica,  quae 
moderantur  111.  Sclioenlein,  Cei.  T r ii  s t e d t , Cei.  Wolff; 
chirurgicum  opliijhalmiatricuni,  quod  dirigit  111.  Jiingken,  cli 
nicum  puerorum,  cui  praeerat  Cei.  Roinberg  et  obstetricium  apud 
111,  Busch. 

Quibus  omnibus  viris,  maxime  de  me  meritis,  gratias  quam 
possum  maximas  et  sempiternas  et  ago  et  habebo. 

T H E S E S. 

1.  Morbi  psychici  genuini  non  sunt. 

2.  Venaesoctio  optimum  remedium  vires  suppressas  reficiendi.  # 

3.  Iu  medulla  spinali  non  est  sedes  febris  intermittentis. 

4.  Natura  typhi  est  fermenlatio  sanguinis. 

5.  Pressus  est  efticacissimum  resorbens. 

fi.  Diagnosis  aneurysmatis  aortae  ex  auscultatione  non  certa. 

7.  Archei  Helmontii  sunt  symbola  virium  dynainicarum, 

8.  Oculus  est  speculum  omnium  corporis  morborum. 

9.  Applicatio  tubuli  in  fistula  lacrymali  est  rejicienda. 

10.  Amputatio  lobularis  circulari  praeferenda  est. 


